روسیا: كۆنترۆڵكردنی ته‌واوی هه‌رێمی لوهانیسك به‌ره‌و كۆتایی ده‌چێت\n11:24 - 25/04/2022\nرێبوار ئەحمەد، ئه‌ندامی لیژنەی دارایی لە ئەنجومەنی پارێزگای سلێمانی رایگه‌یاند، ئاوات شێخ جه‌ناب، وه‌زیری دارایی و ئابوری ده‌یه‌وێت ئاگای له داهاتی نه‌وت و ناوخۆ بێت و بۆ ئه‌و مه‌به‌سته له‌گه‌ڵ پارتی و یه‌كێتی كۆبوه‌ته‌وه، ده‌شڵێت، "وه‌زیری دارایی و ئابوری ده‌ڵێت، ده‌بێت داهاتی هه‌رێم به‌گشتی كۆبكرێته‌وه و قاچاغی له هه‌مو سنوره‌كان بنه‌بڕ بكرێت، به فه‌رمی ده‌ڵێت ئاگاداری ته‌نها 350 ملیۆن دۆلار پاره‌ی نه‌وته و ئه‌وی تر له ده‌ره‌وه‌ی ده‌سه‌ڵات و ئاگاداری ئه‌ودایه".\nرێبوار ئەحمەد كه هاوكات سه‌رۆكی فراكسیۆنی گۆڕانه له‌ئەنجومەنی پارێزگای سلێمانی و به‌دواداچونی بۆ داهاتی سنوری پارێزگای سلێمانی كردوه، له چاوپێكه‌وتنێكدا له‌گه‌ڵ خه‌ندان رایگه‌یاند، "داهات به‌پێی مانگ گۆڕانكاری به‌سه‌ردا دێت، به‌ڵام به‌گشتی له یه‌كه‌وه نزیكه، ئه‌وه‌ی كه ئێمه به‌دواداچونمان بۆ كردبو له خاڵه سنوریه‌كانی سنوری پارێزگای سلێمانی كه دو خاڵی سه‌ره‌كیمان هه‌یه (په‌روێزخان و باشماخن) و چه‌ند خاڵێكی نافه‌رمیشمان هه‌یه، كه شوێنی كۆكردنه‌وه‌ی داهاتن، له هه‌مانكاتدا به‌ڕێوه‌به‌رایه‌تیمان هه‌یه كه رسومات و داهاتیان هه‌یه، له‌گه‌ڵ ئه‌و به‌ڕێوه‌به‌رایه‌تیانه‌ی كه خزمه‌تگوزارین و داهاتیان هه‌یه وه‌ك هاتوچۆ، شاره‌وانی، كاره‌با و ته‌ندروستی، ئه‌و داهاته‌ی كه كۆده‌كرێته‌وه هه‌مو ده‌چێته خه‌زێنه‌ی سلێمانی، به‌ڵام ئه‌م داهاته له یه‌كه‌م رۆژ كه داخڵی سه‌ر وه‌سڵی (37 أ) ده‌بێت، ئیتر ده‌چێته سیستمی داراییه‌وه كه سیستمی وه‌زاره‌تی داراییه و له‌وێ له داتا به‌یسه‌كه جێگیر ده‌بێت و ئاشكرا ده‌بێت، ده‌رده‌كه‌وێت كه چه‌ندێك داهات له پارێزگای سلێمانی هاتوه و چه‌ندێك كۆكراوه‌ته‌وه و ناتوانرێت دواتر لێی ده‌ربكرێته‌وه به‌بێ فه‌رمانی خه‌رجكردن".\nكۆمه‌ڵێك كۆمپانیا له‌م سنوره‌وه كاڵا ناهێنن، به‌دڵنیایی داهاته‌كانیان ده‌چێته مه‌رزه‌كانی حاجی ئۆمه‌ران و هه‌ولێر و دهۆك\nئاماژه‌ی به‌وه‌شكرد، "ئه‌و پاره‌یه‌ی كه ده‌خرێته سه‌ر هه‌ژماری دارایی له پارێزگای سلێمانی وه‌كو سیوله ده‌مێنێته‌وه، ئه‌وه‌نیه كه پاره‌كه كۆبكرێته‌وه و به ئۆتۆمبێل ببرێته هه‌ولێر، پێشتر هه‌مو ده‌روازه‌یه‌كی سنوری مانگانه به نزیكه‌یی 25 بۆ 30 ملیار دینار مانگانه داهاتی هه‌بوه، به‌ڵام به‌هۆی كۆرۆناوه داهات كه‌میكرد، له هه‌مانكاتیشدا كۆمه‌ڵێك بابه‌ت هه‌یه كه ته‌عقیداتی گومرگی پێده‌ڵێن له سنوره‌كانی په‌روێزخان و باشمان له‌وانه‌یه چه‌ند بازرگانێك ئه‌و كاڵایانه‌ی هێناویانه له‌و دو مه‌رزه‌وه ئێستا گواستبێتیانه‌وه بۆ مه‌رزی دیكه كه تیایه‌تی و من به‌دواداچونم بۆ كردوه، ئێستا كۆمه‌ڵێك كۆمپانیا له‌م سنوره‌وه كاڵا ناهێنن، به‌دڵنیایی داهاته‌كانیان ده‌چێته مه‌رزه‌كانی حاجی ئۆمه‌ران و هه‌ولێر و دهۆك، ئه‌مه وایكردوه به‌شێك له داهاته‌كان كه‌مبكات".\n"ئه‌گه‌ر داهات له ده‌ستێكی ئه‌میندا بێت كۆكردنه‌وه‌ی به‌شێوازێكی فه‌رمی بێت ده‌توانرێت له‌ڕوی ته‌شغیلیه‌وه ئیداره‌ی پارێزگاكه‌ی پێبدرێت\nرێبوار ئەحمەد باسی له‌وه‌شكرد، "ئه‌گه‌ر داهات له ده‌ستێكی ئه‌میندا بێت كۆكردنه‌وه‌ی به‌شێوازێكی فه‌رمی بێت و به‌پێی یاسا و رێنماییه‌كان بێت و قاچاغی تیادا نه‌بێت، هه‌روه‌ها رێنماییه‌كانی وه‌زاره‌تی دارایی و به‌ڕێوه‌به‌رایه‌تی گشتی گومرگ جێبه‌جێ بكرێت، ئه‌وكاته داهاته باش ده‌بێت و ده‌توانرێت له‌ڕوی ته‌شغیلیه‌وه ئیداره‌ی پارێزگاكه‌ی پێبدرێت، كه مانگ هه‌بوه 60 ملیار دینار بوه و مانگیش هه‌بوه گه‌یشتوه‌ته 100 ملیار دینار، ئه‌وه‌ی به‌دواداچونم بۆ كردوه و لیستێكم بینیوه مانگ هه‌بوه 50 ملیار و مانگیش هه‌بوه 75 بوه، ئێمه باوه‌ڕمان وایه كه ده‌بێت هه‌مو داهاته‌كان له هه‌رێمی كوردستان بگه‌ڕێته‌وه وه‌زاره‌تی دارایی و بۆ موچه و كۆی بابه‌ته‌كانی دیكه به‌كاربهێنرێت، نه‌ك هه‌ر پارێزگایه‌ك بڕێك پاره بدات و به‌شێك له پاره‌ی نه‌وتی پێبدرێت، ئه‌مه پێی ده‌وترێت دوئیداره‌یی نه‌ك حوكمڕانی".\nله‌باره‌ی ئه‌وه‌ی ئایا داهات هه‌یه له پارێزگای سلێمانی كه نه‌گه‌ڕێته‌وه خه‌زێنه‌ی وه‌زاره‌تی دارایی و ئابوری حكومه‌تی هه‌رێم؟، رێبوار ئه‌حمه‌د وتی، "من و ئه‌ندامێكی دیكه‌ی ئه‌نجومه‌ن چوینه خاڵه سنوریه‌كان و به‌دواداچونێكی وردمان كرد له‌سه‌ر ئه‌و كۆمپانیایانه‌ی كه پێویسته ده‌كات به ئاره‌زومه‌ندانه زه‌مان له هاوڵاتی وه‌ربگرن، به‌ڵام ئه‌وان به ئیجباری پاره له هاوڵاتیان وه‌رده‌گرن كه پێویست بۆ حكومه‌ت و كۆمپانیاكه بێت، ئێمه ئه‌مه‌مان كرد به راپۆرت و ئه‌نجومه‌نی پارێزگای سلێمانی كۆبونه‌وه‌ی ژماره (58)ی له‌سه‌ركرد و فه‌رمانی ئه‌نجومه‌نی وه‌كو بڕیار بۆ ده‌رچو، بڕیاری وه‌زاره‌تی دارایی و ئه‌نجومه‌نی وه‌زیرانی بۆ ده‌رچو كه ده‌بێت ئه‌و پاره‌یه ئیختیاری بێت و هه‌ركه‌سێك ئیجباری كۆیكردوه‌ته‌وه ئیجرائاتی له‌گه‌ڵدا بكرێت، هێزه‌كانی پۆلیس و ئاسایشی راسپێردراون كه ئیجرائات بكه‌ن، به‌ڵام تا ئێستا ئیجرائات نه‌كراوه".\nبه‌رونی دیاره و خودی ئه‌نجومه‌نی وه‌زیرانی ده‌زانێت كه قاچاغچێتی هه‌یه، ته‌نانه‌ت ئه‌نجومه‌نی وه‌زیران ده‌ڵێت ئەگەر رێكیبخه‌مه‌وه ئه‌وا شه‌ڕی ناوخۆ دروستده‌بێت\nرێبوار ئه‌حمه‌د وتیشی، "به‌رونی دیاره و خودی ئه‌نجومه‌نی وه‌زیرانی ده‌زانێت كه قاچاغچێتی هه‌یه، ته‌نانه‌ت ئه‌نجومه‌نی وه‌زیران ده‌ڵێت ئه‌گه‌ر بێت و خاڵه سنوریه‌كان رێكبخه‌مه‌وه و قاچاغی له سنوره‌كان نه‌یه‌ڵم، ئه‌وا شه‌ڕی ناوخۆ دروستده‌بێت، كه قاچاغی له هه‌مو سنوره‌كان هه‌یه، ئه‌وه‌نیه ته‌نیا له پارێزگای سلێمانی هه‌بێت، بارهه‌ڵگر هه‌یه كه موادی پیشه‌سازی یان موادی په‌له‌وه‌ر ده‌هێنێت ره‌سمی گومرگی 45 ملیۆن دیناره، هه‌یانه 38 ملیۆن دیناره و ده‌یان حاڵه‌تی واهه‌بوه له رێگه‌ی گومرگه‌وه نه‌هاتوه و ئه‌و پاره‌یه نه‌چوه‌ته داهاتی گشتی".\nقاچاغچێتی پێشتر زۆر زۆربو، به‌ڵام ئێستا رێژه‌كه زۆر كه‌مبوه‌ته‌وه، به‌ڵام قسه‌یه‌ك هه‌یه بیكه‌ین، ئه‌ویش ئه‌وه‌یه له دنیادا ناتوانیت قاچاغچێتی بنه‌بڕ بكرێت\nئه‌وه‌شی وت، "قاچاغچێتی پێشتر زۆر زۆربو، به‌ڵام ئێستا رێژه‌كه زۆر كه‌مبوه‌ته‌وه، به‌ڵام قسه‌یه‌ك هه‌یه بیكه‌ین، ئه‌ویش ئه‌وه‌یه له دنیادا ناتوانیت قاچاغچێتی بنه‌بڕ بكرێت، له هه‌مو قاڕه‌كاندا هه‌یه، به‌ڵام رێژه‌یه‌ك كه كێشه بۆ بودجه‌ی وڵات دروستنه‌كات، ئه‌گه‌ر بگاته 20% ئه‌وا كێشه‌ی گه‌وره بۆ داهاتی وڵات دروستده‌كات، ئێستا به‌دیاریكراوی نازانرێت چه‌نده به‌ڵام به‌راورد به ساڵانی 2016 و 2017 زۆر كه‌میكردوه".\nباوه‌ڕمان وایه ده‌بێت كۆی داهات و نه‌وت و خاڵه سنوریه‌كان كۆبكرێته‌وه و بچێته یه‌ك خه‌زێنه‌وه\nئه‌ندامه‌كه‌ی لیژنه‌ی دارایی له ئه‌نجومه‌نی پارێزگای سلێمانی وتیشی، "ئێمه باوه‌ڕمان وایه ده‌بێت كۆی داهات و نه‌وت و خاڵه سنوریه‌كان كۆبكرێته‌وه و بچێته یه‌ك خه‌زێنه‌وه، ئه‌وه‌ی كۆده‌كرێته‌وه و له داتا به‌یستی وه‌زاره‌تی دارایی ده‌ربچێت به‌رونی ده‌توانین دابه‌ش بكرێته‌وه به‌سه‌ر شارو شارۆچكه‌كاندا، به‌ڵام به‌مجۆره و هه‌ر پارێزگایه‌ك به‌شی خۆی بدات ئه‌وا دو ئیداره‌یی پێده‌ڵێن نه‌ك حوكداری".\nڕۆژه‌یه‌كمان هه‌بو كه بریتی بو له به‌سیستمیكردنی خانه‌نشینانی شارستانی و مه‌ده‌نی له پارێزگاكان\nله‌باره‌ی قه‌ره‌باڵغی له بانكه‌كانی سلێمانی و نه‌بونی سیستمی بانكی، رێبوار ئه‌حمه‌د وتی، "له ساڵی 2018 بۆ 2019 پڕۆژه‌یه‌كمان هه‌بو كه بریتی بو له به‌سیستمیكردنی خانه‌نشینانی شارستانی و مه‌ده‌نی له پارێزگاكان، داومانه‌ته ئه‌نجومه‌نی پارێزگا به‌ڵام كۆبونه‌وه‌ی له‌سه‌ر نه‌كردوه و به نوسراو ره‌وانه‌ی وه‌زاره‌تی دارایی و ئابوری كردوه، ئه‌م پڕۆژه‌یه زۆر به ئاسانی ده‌توانێت كێشه‌ی دابه‌شكردنی موچه چاره‌سه‌ربكات له رێگه‌ی ڤیزا كارته‌وه، واتا چه‌ند بانكێك دیاری ده‌كه‌یت و خانه‌نشینانی به‌سه‌ردا دابه‌ش ده‌كه‌یت و به‌هیچ شێوه‌یه‌ك قه‌ره‌باڵغی دروستنابێت، به‌ڵام قه‌ره‌باڵغی ئێستای به‌رده‌م بانكه‌كان و مردن و برینداربونی خانه‌نشینان په‌یوه‌ندی به نه‌بونی سیوله‌وه هه‌یه، له ئه‌نجامی ئه‌وه‌یه كه حكومه‌تی هه‌رێم پلانه‌كه‌ی شكستخواردوه".\nده‌بێت پلانه‌كه به‌شێوازێك بێت داهاتی هه‌مو هه‌رێم كۆبكرێته‌وه و پاشان دابه‌شبكرێته‌وه به‌سه‌ر پارێزگاكاندا نه‌ك به پارێزگاكان بڵێن بڕۆ ئیداره‌ی خۆت بده\nرێبوار ئه‌حمه‌د ده‌شڵێت، "ده‌بێت پلانه‌كه به‌شێوازێك بێت داهاتی هه‌مو هه‌رێم كۆبكرێته‌وه و پاشان دابه‌شبكرێته‌وه به‌سه‌ر پارێزگاكاندا نه‌ك به پارێزگاكان بڵێن بڕۆ ئیداره‌ی خۆت بده، پێشتر وه‌زاره‌تی دارایی و ئابوری مانگانه 55 بۆ 58 ملیار دیناری به قه‌رز ده‌هێنا بۆ سلێمانی تاوه‌كو موچه دابه‌ش بكات، ئه‌وه كێشه‌یه‌ی له نێوان وه‌زاره‌تی دارایی و ئابوری و ئه‌نجومه‌نی وه‌زیران هه‌بوه له‌سه‌ر ئه‌وه‌یه كه ده‌یه‌وێت سه‌ڵاحییه‌تی كولی هه‌بێت بۆ ئه‌وه‌ی چاره‌سه‌ر بابه‌ته‌كان بكات، وه‌زاره‌تی دارایی پڕۆژه‌یه‌كی زۆر وردی پێشكه‌شی حكومه‌ت كردوه و هه‌مو ئه‌م بابه‌تانه چاره‌سه‌ر ده‌كات، هه‌ر له كۆكردنه‌وه‌ی ره‌سمی گومرگیدا له ساڵی 2019-2020 داهاتی خاڵه سنوریه‌كان 105 ملیۆن دۆلار زیادیكردوه، به‌هۆی نه‌مانی قاچاغی و شێوازی باشتركردنی كۆكردنه‌وه‌ی داهات به‌ڵام ئه‌مه‌ش دیارنیه".\nداهاتی یه‌ك مانگی نه‌وت میارێك و 188 ملیۆن دۆلاره، به‌شی نزیكه‌ی دو مانگی موچه‌ی موچه‌خۆران ده‌كات\nهه‌روه‌ها وتی، "داهاتی یه‌ك مانگی نه‌وت میارێك و 188 ملیۆن دۆلاره، به‌شی نزیكه‌ی دو مانگی موچه‌ی موچه‌خۆران ده‌كات، به‌ڵام به‌هۆی گرێبه‌ستی خراپی نه‌وته‌وه به‌شێكی زۆری دیارنامێنێت، وه‌زیری دارایی به‌فه‌رمی وتی ئێمه ئاگامان له 350 ملیۆن دۆلاره و ئه‌وه‌ی تر نه‌ئاگامان لێیه‌تی و نه له ده‌سه‌ڵاتی ئێمه‌دایه".\nئاوات شێخ جه‌ناب له‌گه‌ڵ دو لایه‌نی سه‌ره‌كی پارتی و یه‌كێتی كۆبوه‌ته‌وه بۆ چاره‌سه‌ر ئه‌م دۆخه‌یه و هێشتاش كۆبونه‌وه‌كان ته‌واونه‌بون\nله‌باره‌ی ئه‌وه‌ی ئایا كه‌ی ئاوات شێخ جه‌ناب ده‌گه‌ڕێته‌وه بۆ وه‌زاره‌تی دارایی و ئابوری بۆ سه‌ر كاره‌كه‌ی، رێبوار ئه‌حمه‌د وتی، "كۆبونه‌وه‌كان بۆ ئه‌وه‌بو كه وه‌زاره‌تی دارایی و ئابوری ده‌ڵێت، ده‌بێت داهاتی هه‌رێم به‌گشتی كۆبكرێته‌وه و قاچاغی له هه‌مو سنوره‌كان بنه‌بڕ بكرێت و ئه‌و پڕۆژه‌یه‌ی كه هه‌یبوه جێبه‌جێ بكرێت له‌سه‌ر شێوازی كۆكردنه‌وه و زیادكردنی داهات، به‌ڵام له‌سه‌ر گیرفانی خه‌ڵكی هه‌ژارنا، له هه‌مانكاتدا ده‌بێت وه‌زاره‌تی دارایی سه‌ڵاحیاتی هه‌بێت له‌سه‌ر داهاتی نه‌وت كه له پاره‌ی نه‌وت ته‌نها 350 ملیۆن دۆلار هاتوه بۆ وه‌زاره‌تی دارایی، كه ئه‌مه وه‌زاره‌تی دارایی ده‌خاته به‌رده‌م به‌رپرسیارێتی كه واقعییه به‌ڵام له راستیدا پاره‌كه لای ئه‌ونیه، ده‌بێت وه‌كو وڵاتانی تر ده‌سه‌ڵاتی هه‌بێت، بۆ دانسوتانه‌كانیش كه له‌گه‌ڵ دو لایه‌نی سه‌ره‌كی پارتی و یه‌كێتی كۆبوه‌ته‌وه بۆ چاره‌سه‌ر ئه‌م دۆخه‌یه و هێشتاش كۆبونه‌وه‌كان ته‌واونه‌بون".


رێكخراوی تەندروستی جیهانی هۆشداری دەدات\n2020-03-30 [09:05 AM]\nرێكخراوی تەندروستی جیهانی ئاشكرایكرد هەندێك رەفتاری هەڵە لەناو هاوڵاتیان بڵاوبۆتەوە بۆ خۆپارێزگای لەتووشبوون بەكۆرۆنا و داوایكرد واز بهێنرێت لە جگەرەكێشان و بەكارهێنانی دەمامكی جۆراوجۆر و ئەنتی بایۆتیك بەهۆی ئەوەی سوودیان نیە بۆ خۆپارێزی لەوڤایرۆسە.\nئەو رێكخراوە ئاماژەی بەوەكرد ئەنتی بایۆتیك نابێتە هۆی بنبڕكردنی ڤایرۆسەكان و نابێت بەكاربهێنرێت وەك ڕێگایەكی خۆپارێزی بۆ تووشبوون بەكۆرۆنا و دەبێت ئەنتی بایۆتیك تەنیا بەرێنمایی پزیشك بەكاربهێنرێت بۆ هەندێك حاڵەت.\nلەبارەی بەكارهێنانی دەمامك، رێكخراوی تەندروستی جیهانی روونیكردۆتەوە پێویستە تەنیا ئەو كەسانەی تووشی كۆرۆنا بوون یاخود چاودێری كەسێكی تووشبوو دەكەن دەمامك ببەستن، ئەگەر كەسێك نەخۆش نەبێت یاخود چاودێری كەسێكی تووشبوو نەكات ئەوا دەمامك بەفیڕۆ دەدات لەكاتێكدا قەیرانی كەمبوونەوەی دەمامك لەجیهاندا هەیە.\nسەبارەت بە دەنگۆی ئەوەی جگەرەكێشان مرۆڤ لەتووشبوون بەكۆرۆنا دەپارێزێت، پسپۆڕان ئەو دەنگۆیە رەتدەكەنەوە و ئاماژەبەوەدەكەن ئەوانەی جگەرە دەكێشن ئەگەری تووشبوونیان بەڤایرۆسی كۆرۆنا زیاترە.


تارق حەرب شرۆڤەی ئەگەر و نەگەری.. – Knwe.org\nسەرەکی » راپۆرت » تارق حەرب شرۆڤەی ئەگەر و نەگەری..\nلە لێدوانێکی تایبەتدا بۆ PUKmedia\nتارق حەرب شرۆڤەی ئەگەر و نەگەری..\nتارق حەرب شرۆڤەی ئەگەر و نەگەری هەڵوەشاندنەوەی حكومەت دەکات\nتارق حەرب شارەزای یاسایی سەبارەت بە هەڵوەشاندنەوەی حكومەتی فیدرالی و هەڵبژاردنی پێشوەخت، ئەو رێوشوێنە دەستوورییانە باس دەكات كە پەیوەستن بەم پرسەوە.\nهەڵوەشاندنەوەی حكومەت بەدوو رێگا\nلەلێدوانێكیدا بۆ PUKmedia تارق حەرب، دەڵێت: هەڵوەشاندنەوەی حكومەت بەدوو رێگا دێتە دی، ڕێگای جێبەجێكاریی و نوێنەرایەتی، رێگا جێبەجێكارییەكە ئەوەیە كە سەرۆك وەزیران دەستلەكاركێشانەوە پێشكەش بكات، ئەمەش بەمانای دەستلەكاركێشانەوەی هەموو وەزیرەكان دێت، هەرچەندە وازهێنانی عەبدولمەهدی بەدوور دەزانێت. بەڕێگای نوێنەرایەتیش، ئەنجومەنی نوێنەران بانگهێشتی سەرۆك وەزیران دەكات و بەزۆرینەی دەنگی نوێنەران واتە زیاتر لە نیوەی ئەندامانی ئەنجومەن كە دەكاتە 165 نوێنەر لە كۆی 329 ئەندام، هەڵوەشاندنەوەی حكومەت پەسند دەكەن. ئەو كاتەی سەرۆك وەزیران دەستلەكاردەكێشێتەوە، كابینەی حكومەتەكەش بەدەست لەكاركێشراو ئەژماردەكرێت، پاشان سەرۆك كۆمار كەسێكی تر بۆ پێكهێنانی حكومەت رادەسپێرێت كە پێویستە لەماوەی مانگێكدا دروست بكرێت، پاشان كابینەكەی دەخاتە بەردەم ئەنجومەنی نوێنەران تاوەكو متمانەی ئەنجومەنەكە بەدەستبهێنێت.\nدەربارەی هەڵبژاردنی پێشوەختیش لەعیراق، تارق حەرب، ئاماژە بەوە دەكات ئەوەش بەدوو رێگا دێتەدی، جێبەجێكردن و نوێنەرایەتی. دەشڵێت: بەڕێوەبردنی هەڵبژاردنی پێشوەخت، بەپێی ماددەی 64ی دەستوور، لەمیانەی دانیشتنێكدا ئەنجومەنی نوێنەران بەدەنگی زۆرینەی ئەندامەكانی هەڵوەشاندنەوەی خۆی رادەگەیەنێت، یان بە ڕێگای جێبەجێكاریی، سەرۆك وەزیران پێشنیار بكات بۆ سەرۆك كۆمار بۆ هەڵوەشاندنەوەی ئەنجومەنی نوێنەران، سەرۆك كۆمار رەزامەندی لەسەر هەڵوەشاندنەوەكە دەدات، لەگەڵ هەڵوەشاندنەوەی ئەنجومەنەكە، دەبێت هەڵبژاردن لەماوەی مانگێكدا بەڕێوەبچێت.\nواسق ئەلهاشمی:هەلومەرجەكە لەعیراق زۆر قورسە\nهەروەها، واسق ئەلهاشمی شرۆڤەكاری سیاسیی عیراقی، دەڵێت: ئەمجارەیان هەلومەرجەكە لەعیراق زۆر قورسە، هاشمی تایبەت بە PUKmedia رایگەیاند: لەو كاتەوەی كابینەی حكومەتی عادل عەبدولمەهدی دروستكراوە پێشبینی ئەوە كرابوو كە بەردەوام نەبێت، چونكە ئەو لەنێو قەوارە هەرە گەورەكاندا پاڵێوراو نەبوو، تەنانەت پاڵێوراوی قەوارەكانی تریش نەبوو، ئێستاش هەموو قەوارەكان ئەو بە لێپرسراوی هەموو گرژی و ئاڵۆزییەكان دەزانن. ئەوەش دەخاتەڕوو كە لەسەرەتای پێكهاتنی كابینەكەی، ژمارەیەك لەقەوارەكان پشتگیریی عادل عەبدولمەهدی-یان كرد، بەڵام لەدوای ئەوەی شەقام خرۆشا، ئەوانە یەك لەدوای یەك داوا دەكەن عەبدولمەهدی وازبهێنێت، تەنانەت هەندێك قەوارە هەیە ئۆباڵی خۆپیشاندانەكان دەخەنە ئەستۆی عەبدولمەهدی بۆئەوەی ناچاری بكەن بەوازهێنان.


شەڕ لە دەوروبەری منارەی حەدبا لە موسڵ\nلەلایەن رووداو 18/6/2017\n9647 ژمارەی بینین\nرۆژی یەکشەممە 18-6-2017، دوای ماوەیەکی زۆر لە گەمارۆدان، ئۆپەراسیۆنی کۆنترۆڵکردنەوەی موسڵی کۆن دەستیپێکرد. لە راگەیێندراوێکدا فەرماندەیی ئۆپەراسیۆنە هاوبەشەکانی عێراق رایگەیاند، هێزەکانی دژەتیرۆر و سوپا و پۆلیسی فیدراڵی لە سێ قۆڵەوە (رۆژئاوا، باکوور و باشوور)ەوە لە ئۆپەراسیۆنەکەدا بەشدارن.\nدوای چەند کاژێرێک هێزە ئەمنییەکانی عێراق لە دوو گەڕەک (بابولبەیز و باب لەگش) دەربازی نێو موسڵی کۆن بوون و بەرەو سەنتەری موسڵی کۆن لە پێشڕەویدان. وێڕای پشتڕاستکردنەوەی هەواڵەکە محەممەد موختار، گوتەبێژی وەزارەتی بەرگریی عێراقیش لە لێدوانێکی رۆژنامەڤانیدا رایگەیاند، لە بەیانییەوە بۆ رێگریکردن لە پێشڕەویی هێزە عێراقییەکان بەرەو ناوچەی موسڵی کۆن، داعش 10 ئۆتۆمبێلی بۆمبڕێژکراوی بە هێزە عێراقییەکاندا تەقاندوونەتەوە، بەڵام نەیانتوانیوە پێشڕەوییەکان رابگرن.\nداعش لە دەوروبەری منارەی حەدبا و مزگەوتی نووری، ئەو مزگەوتەی ئەبوبەکر بەغدادی خەلافەتی داعشی تێدا راگەیاند، بەرگرییەکی سەخت دەکات، بەڵام ئێستا هێزە عێراقییەکان زۆر لە مزگەتەکە نزیکبوونەتەوە و لە هەندێ شوێن کەمتر لە 150 مەتری لێیەوە دوورن.\nهێزە عێراقییەکان دەیانەوێت بەبێ رووخان ئەو دوو شوێنە کونترۆڵ بکەنەوە، بەڵام زانیاری هەیە کە هەردوو شوێنەکە بۆمبڕێژکراون و داعش نایەوێت شکۆی خەلافەتەکەی بکەوێتە دەست هێزە عێراقییەکان، بۆیە بەهەموو شێوەیەک بەرگریی دەکەن.\nتەرمی عادل موراد لە گردی سەلیم بەگ بەخاک سپێردرا\nبازاڕی تەعجیل لە شەوانی رەمەزان\nبەربانگ لە مزگەوتی گەورەی سلێمانی\nپێشانگەیەک بۆ فۆتۆگرافەرە بێسەروشوێنەکەی شەڕی داعش لە سلێمانی\nبازاڕەکانی هەولێر لە شەوانی رەمەزان\nبەربانگی خوێندکارانی بەشەناوخۆیی شەهید شەوکەوت\nپێشانگەی زانستی قوتابخانەی کامبریجی ئەهلی\nماڵی گوڵ لە دەربەندیخان\nبازاڕی سەوزە و میوە لە هەولێر\nخۆپیشاندانی تورکمانەکان لە هەولێر\nماڵی خۆبەخشان لە هەولێر\nئاهەنگی پارتی بە بۆنەی سەرکەوتن لە هەڵبژاردن\nئێوارەیەکی رەمەزان لە قوبرس\nگڕکانێکی بەهێز لە ئەمریکا؛ ئاگرەکەی 9 کیلۆمەتر بەرزبووەتەوە\nئامادەکاری بۆ پێشوازیکردن لە مانگی رەمەزان\nدەنگدان بۆ پەرلەمانی عێراق لە ئەڵمانیا\nسەرباز و ئەفسەرانی ژن لە رۆژی سەرکەوتنی رووسیادا\nهەڵبژاردنی شارەوانییەکانی تونس\nفێستیڤاڵی رەنگەکان لە فەرەنسا\nرووداو شار و ماڵەکەی کارڵ مارکس بەسەردەکاتەوە\nمردنی 125 کەس بەهۆی زریان و رەشەبا لە هیندستان\nتاج مەحەل شاکارێک لەنێو ناشرینییەکاندا\nفێستیڤاڵی مار لە کۆکوولۆ\nجوانترین وێنەکانی ئەو فۆتۆگرافەرەی لە کابوول کوژرا\nکۆڕبەندی (عێراق و توركیا) لە هەولێر\nفێستیڤاڵی فیگ کڵەب لە هەولێر\nفێستیڤاڵی ساڵانەی پەیمانگەی پزیشکی گەشە\nفێستیڤاڵی نێودەوڵەتیی رۆژانی کەربەلا بۆ شانۆ\nکەرنەڤاڵی گۆیژە لە زانکۆی گەشەپێدانی مرۆیی\nنمایشی سەربازی لە لیبیا\nهێرشکردنە سەر نووسینگەی سەرۆکایەتیی کۆماری یەمەن\nخۆپیشاندان و ئاڵۆزی لە غەززە\nیەکەم سینەما لە سعودیە کرایەوە\nدەنگدان بۆ پەرلەمانی عێراق لە بەغدا لاوازە\nدەنگدانی تایبەت لە عێراق\nتێکچوونی ئامێرەکانی دەنگدان لە چەند بنکەیەکی بەغدا\nبانگەشەی هەڵبژاردن لە بەسرە\nیادی لەدایکبوونی ئیمام مەهدی لە کەربەلا\nدیوانییە بەدەست کەمئاوییەوە دەناڵێنێت\nئاوارەکان لە هەولێر فێری کاری هونەری دەبن\nبانگەشەی هەڵبژاردنی پەرلەمانی عێراق لە شەقامەکانی تاران\nژیانی رۆژانە لە تەبرێز\nگەشتیارانی بیانی لە ئەسفەهان\nرۆژی سوپای کۆماری ئیسلامیی ئێران\nجێهێشتنی کەمپی یەرمووک\nگۆڕە بەکۆمەڵەکانی رەققە\nدۆخی خەڵکی دووما لە دوای کۆنترۆڵکردنەوەی لەلایەن سوپای سووریا\nگەڕانەوەی ئاوارە سوورییەکان لە لوبنانەوە بۆ زێدی خۆیان\nرەققە؛ لە زیندانەکەی داعش یاری تۆپی پێ دەستیپێکردەوە\nبەوێنە..ئاهه‌نگی مانچێسته‌ر سیتی به‌بۆنه‌ی بردنه‌وه‌ی پرێمه‌رلیگ\nیاری کلاسیکۆ لە ئیسکانی هەولێر\nیادکردنەوەی رۆژی جیهانیی تالاسیما لە هەولێر


دوای چەندین دانیشتن دادگایەكی فەرەنسا سكاڵایەكی لەدژی كەڵەشێرێك رەتكردەوە\n09/09/2019 323 جار خوێندراوه‌ته‌وه\nكەڵەشێرێك بەناوی مۆریس لە جەنگە دادگاییەكەیدا سەركەوتنی بەدەستهێناو ئەو سكاڵایەی لەلایەن ماڵە دراوسێكەیەوە لەدژی بەرزكرابووەوە رەتكرایەوە و دادگا بڕیاریدا كەلەشێرەكە مافی ئەوەی هەیە هەموو بەیانیان بخوێنێت.\nكۆرین فیسۆ، خاوەنی كەڵەشێرەكە بۆ ئاژانسی رۆیتەر وتی: دادگای رۆشفۆر لە رۆژئاوای فەرەنسا داواكاری ماڵە دراوسێكەی رەتكردووەتەوە بۆ بێدەنگگكردنی مۆریس.\nئەو وتیشی: ئەمڕۆ مۆریس جەنگەكەی لەپێناوی هەموو فەرەنسا بردەوە.\nمۆریس كەڵەشێرێكی تەمەن ٤ ساڵە و لە دوورگەیەكی بچووكی نزیك كەناری فەرەنسا، كە بەسەر زەریای ئەتكەسیدا دەروانێت دەژی، بەهۆی خوێندنی بەیانیانی كەڵەشێرەكە یەكێك لەدراوسێكانی جاڕس كردووە، كە ناوی جان لوی بیرۆنە، لەبنەڕەتدا كەشارەوە هاتووە بۆ دوورگەكە و خانووەیەكی لەتەنیشت ئەو ماڵە كڕیوە، كە مۆریسیان هەیە.\nرووداوەكەش بەجۆرێكە، بیرۆن كە ئافرەتێكی بەتەمەنە سكاڵایەكی لەدژی كەڵەشێر "مۆریس" و كۆرین فیسۆی خاوەنەكەی بەرزكردووەتەوە بەهۆی ئەوەی كەڵەشێرەكە بەیانیان زوو دەخوێنێت و خەوی لێتێكدەدات، بۆیە پارێزەرەكەی داوای هەزار یۆرۆی وەك قەرەبوو كردووە.\nگرفتی خوێندنی كەلەشێر لەفەرەنسا تازە نییە، بەڵكو لەساڵی ٢٠١٥ ئافرەتێكی بەتەمەن داواكارینامەیەكی بەرزكردەوە بۆ دانانی سنوورێك بۆ خوێندنی كەڵەشێر، كە بۆ پشتیوانیكردنی داوكارییەكە لەلایەن ١٥٥ هەزار كەس واژووی لەسەركرا.\nلە وڵاتی فەرەنسا ئەوە یەكەمجار نییە سكاڵای لەو جۆرە تۆمار دەكرێت، بەڵكو پیشتریش سكاڵا لەسەر مانگا و جەرەسی كڵیساكان تۆمار كراوە، بەڵام هیچ كامیان بەقەد ئەوەی كەڵەشێر مۆریس دەنگدانەوەی نەبووە.


ئەو سەركردانەی حیزبوڵڵای لوبنانی كە ئەمریكا سزای بەسەردا سەپاندوون\n11/07/2019 674 جار خوێندراوه‌ته‌وه\nئەمریكا سی سەركردەی "حزب الله"ی خستە لیستی سزاكانەوە، كە دوان لەوان ئەندامی پەرلەمانی لوبنانن، بەهۆی گومانی بەكارهێنانی پۆستەكانیان بۆ بەهێزكردنی ئامانجی میلشیاكانی ئێران و بەهێزكردنی چالاكییە خراپەكانی ئێران.\nسزاكانی ئەمریكا هەردوو ئەندام پەرلەمان ئەمین شڕی و محەمەد رەعد سەرۆكی كوتلەی وەفا بۆ بەرگری كردنی گرتووەتەوە، جگە لە وەفیق سەفای بەرپرسی دەزگای ئاسایش (یەكەی پەیوەندی و هەماهەنگی) لە ریزەكانی حزب الله.\nیەكەمجارە سزاكانی ئەمریكا ئەندامانی پەرلەمان دەگرێتەوە، ئەوانە كێن و هۆكارەكانی سەپاندنی سزا بەسەریاندا بۆچی دەگەڕێتەوە؟\nتەمەنی 62 ساڵەو، لە 2005 بە ئەندام پەرلەمان لەسەر بەیروت هەڵبژێرداوە، ساڵی 2018 دووبارە بۆتەوە ئەندامی پەرلەمان، كەسێكی نزیكە لە دەزگای ئاسایشی حزب الله؛ ئەو دەزگایەكی ئەمریكا بە رێكخراوێكی تیرۆریستی لە قەڵەمی دەدات.\nلە بەیاننامەكەی وەزارەتی گەنجینەی ئەمریكادا هاتوە " شڕی بە سیفەتی ئەوەی ئەندامێكی سەر بە حزب الله یە وەك میحوەرێك لە نێو كۆمەڵگەی لوبنانیدا لە بەرژەوەندی حزبەكەی كار دەكات و هەبوونی وەك ئەندام پەرلەمان بەكارهێناوە بۆ كاریگەری دروست كردن لەسەر دروست كردنی بڕیار و فشار لە سەر دامەزراوەكانی دارایی بۆ هاوكاری كردنی حزب الله بۆ ئەوەی كاریگەری سزاكانی ئەمریكا لەسەر ئەو حزبە كەم بكاتەوە".\nبەیاننامەكە ئەوەشی نوسیوە: ساڵی رابردوو ناوبراو هەرەشەی توندوتیژی كردوە لە بەرپرسەكانی بانكی لوبنانی و خێزانەكانیان دوای ئەوەی بانكەكە ژمارەكانی پارەداركردنی حزب الله ی سڕ كردوە بەهۆی سزاكانی ئەمریكاوە.\nبەگوێرەی بەیاننامەكە: شڕی پەیوەندی لەگەڵ ئەو كەسانەدا هەیە كە لە لیستی تیرۆردان، جگە لەوەش واشنتۆن تۆمەتباری كردوە بەوەی پۆستەكەی بەكارهێناوە بۆ ئامانجەكانی حزب الله؛ كە زۆربەی كات لەگەڵ بەرژەوەندییەكان و حكومەتی لوبنانیدا دژن.\nسەرەرای ئەوەش وەزارەتی گەنجینەی ئەمریكا وێنەی شڕی و فەرماندەی سوپای پاسدارانی ئێران قاسم سلێمانی بڵاوكردۆتەوە، وەزارەتەكە ئەم وێنەیەی وەك دووپاتكردنەوەی ئەوە داناوە كە هیچ جیاوازیەك لە نێوان چالاكیە سیاسی و سەربازیەكانی حزب الله دا نییە.\nسەرۆكی كوتلەی حزب الله یە و بۆ یەكەمجار لە ساڵی 1992 هەڵبژێدراوە و تاكو ئێستا بەردەوامە. بەگوێرەی بەیاننامەی وەزارەتی گەنجینەی ئەمریكا، محمد رەعد بەردەوامی و پێشینە بەكارو چالاكیەكانی حزب الله دەدات و رێگرە لە گەشەسەندنی لوبنان، ناوبراو ئەندامی ئەنجومەنی شورایە لە حزب، ئەنجومەنەكەش پرۆسەی و هێرشە سەربازیەكان بەڕێوەدەبات لە دەرەوەی سنوری لوبنان.\nهەر لە بەیاننامەكەدا هاتوە: ساڵی 2009، رەعد بۆتە ئەندامی ئەنجومەنی شورا، یەكێكە لەوانەی زۆر لە ئەمینداری گشتی ئەو حزبە حسن نصر الله نزیكە، پۆستەكەی وەك سەرۆكی كوتلەیەكی پەرلەمانی دەقۆزێتەوە، سەرەرای ئەوەش سەرپەرشتی جێبەجێكردنی ئەجیندای حزب و سیاسەتەكانی لە نێو پەرلەماندا دەكات.\nوەزارەتی گەنجینە باسی لەوەش كردوە ناوبراو پەیوەندی بە هاوبەشەكانی دارایی حزب الله ەوە هەیە لە دەرەوەی لوبنان، ساڵی 2017 چاوی بە پیاوە بازرگانەكانی ناو حزبەكە كەوتوە؛ ئەدهەم تەباجەو حسین علی فاعور، ئەوانەی ماوەیەك پێش ئێستا سزاكانی ئەمریكا گرتبونیەوە.\nبەرپرسی یەكەی پەیوەندی و هەماهەنگی لە حزب الله و بەرپرسی هەماهەنگی لەگەڵ كۆمەلگەی نێودەولەتی و هێزە ئەمنیەكانی لوبنان، ساڵی 1987 كراوەتە سەرۆكی لیژنەی ئەمنی لەلایەن حسن نصر الله، پاشان ناوی ئەو لیژنەیە بۆ یەكەی پەیوەندی و هەماهەنگی گۆڕاوە.\nناوبراو یەكێكە لە سەركردە دیارەكانی حزب و لە بازنەی بچوكی ئەمینداری گشتی ئەو حزبەدایە، وەزارەتی گەنجینەی ئەمریكا ئاشكرای كردوە سەفا بەندەرو سنورەكانی لوبنانی بەكارهێناوە بۆ پرۆسەی بەقاچاغبردن و ئاسانكاری هاتوچۆی ئەندامانی حزب الله، ئەو ماددانەی سەفا بەقاچاغبردوونی ماددەی هۆشبەرو چەك دەگرێتەوە و لە بەندەری بەیرۆتەوە هاوردەی كردوە. جگە لەوەش سەفا پەیوەندی لە هاوبەشەكان و ئەوانەوەی هەیە كە پالپشتی حزب الله دەكەن، و توانیویەتی پەیوەندیەكی پتەو لەگەڵ ئەدهەم تەباجە دابنێت.\nواشنتۆن داوای لە حكومەتی لوبنانی كردوە پەیوەندییەكانی لەگەڵ ئەندامانی حزب الله بپچرێنێ، سەرەرای ئەوەش بڕیاریداوە میكانیزمێك دابنێت بۆ دلنیابونەوە لەوەی هاوكاریە پێشكەش كراوەكان بۆ لوبنان ناگاتە دەست حزب الله.\nوەرگێڕان: حلمی رسول رەزا


بەوێنە.. مەسروور بارزانی بەشداریی لە پرسەی شەهید عەمید ئەسکەندەر گەردی کرد\nسەرەتا › باسنیوز › بەوێنە.. مەسروور بارزانی بەشداریی لە پرسەی شەهید عەمید ئەسکەندەر گەردی کرد\n2019/05/14 | 20:20\nئەمڕۆ سێشەممە لە شاری هەولێر مەسروور بارزانی ڕاوێژکاری ئەنجوومەنی ئاسایشی هەرێمی کوردستان بەشداریی لە پرسەی شەهید عەمید ئەسکەندەر گەردی کرد.\nلە ڕاگەیەندراوێکی نووسینگەی ڕاگەیاندنی ڕاوێژکاری ئەنجوومەنی ئاسایشی هەرێمی کوردستان کە وێنەیەکی بۆ(باسنیوز) نێردراوە ئاماژە بە ئەوە دراوە کە ئەمڕۆ سێشەممە ١٤/٥/٢٠١٩ مەسروور بارزانی راوێژکاری ئەنجوومەنی ئاسایشی ھەرێمی کوردستان بەشداریی لە پرسەی شەهید عەمید ئەسكەندەر ڕەشید گەردی، فەرماندەی لیوای سێی كۆماندۆی زێرەڤانی کرد، کە لە کاتی جێبەجێکردنی ئەركی مەشق و ڕاهێنانی پێشمەرگە لە ڕووداوێكی دڵتەزێندا شەهید بوو.\nبەپێی ڕاگەیەندراوەکە،مەسروور بارزانی پرسە و سەرەخۆشی خۆی بە کاسوکار و خانەوادەی خوالێخۆشبوو راگەیاند و گوتی لە خوای گەورە داواکارین گیانی خوالێخۆشبوو بە بەهەشتی بەرینی خۆی شاد بکات و ئۆقرەیی و دڵنەواییش بە ئێمە و کەسوکاری شەھید و پێشمەرگەی کوردستان ببەخشێت و دوا کۆستی خانەوادەکەیان بێت.\nئاماژە بە ئەوەش دراوە کە ھەر لە ھەولێر لە شوێنی پرسەکە مەسروور بارزانی بەشداریی لە پرسەیەکی خانەوادەی بەرێز غەفور خۆشناو کرد.


واز لەگۆشت خواردن بهێنن\n07:45 - 2022-05-29\nزۆربەی توێژینەوە زانستییەکان دەریان خستووە کەسانی گۆشت خۆر تەمەنیان کورتە و لە ژیانیان تووشی زۆر نەخۆشی دەبن، بەپێچەوانەی ئەو کەسانەی کە رووەکین تەندروست و لەش ساغ ترن.\nتوێژینەوەیەکی تازەی نەرویجی سەلماندویەتی وازهێنان لە گۆشت خواردن و خوو دانە سەوزەوات تەمەنی مرۆڤ چەند ساڵێک درێژتر دەکات، پسپۆڕان ئەزموونیان لەسەر ژمارەیەک کەس کردووە و چەند ساڵێکی خایاندووە بۆیان دەرکەوتووە، پیاوان ئەگەر لە تەمەنی 20 ساڵییەوە واز لە گۆشت خواردن بهێنن و سیستمی خۆراکی خۆیان بکەنە رووەکی ئەوا 13 ساڵ و کچان و ژنانیش 10 ساڵ لە تەمەنیان زیاتر دەبێت.\nداڤید کاتز پزیشک و شارەزای بواری خۆراک یەکێکە لەو توێژەرانە و دەڵێت: ئەو کەسانەی گۆشت ناخۆن و رووەک و سەوزە و ئەو خواردەمەنییە تەندروستانە دەخۆن کە مادەی کیمیاویان تێدا نییە و تازە و تەڕ و بڕن ئەوانە کەمتر تووشی نەخۆشی دەبن، بەڵام ئەو کەسانە عاشق بە گۆشتن و زۆر دەیخۆن هەمیشە ساز و ئامادەن بۆ توشبوون بە نەخۆشی جۆرا و جۆر و لاوازی بەرگری لەش.\nروون بۆتەوە جۆرەکانی خواردەمەنی کاریگەریی راستەوخۆیان لەسەر تەمەن هەیە، گۆشت سوودی کەمترە و پاقلەمەنی و سەوزەوات و چەرەزات میوەکان باشترن، لەبەرئەوەی رێگرن لە توشبوون بە نەخۆشی و بەرگری لەش و توانا و هێز لە کەسەکاندا زیاد دەکەن و هۆکارن بۆ پاراستنی تەندروستی مرۆڤ.


پاش ئه‌نجام دانی قۆناغی یه‌كه‌می خولی نایابی باله‌ی كوڕانی یانه‌كانی كوردستان ، یه‌كێتی ناوه‌ندی باله‌ی كوردستان له نێو باره‌گه‌ی لیژنه‌ی ئۆڵۆمپی هه‌رێمی كوردستان كۆبونه‌وه‌ی خۆی ئه‌نجام دا .\nله‌و كۆبونه‌وه‌یه‌دا بڕیار درا كه چالاكییه‌كانی یه‌كێتی ناوه‌ندی باله‌ی كوردستان به‌رده‌وام بێت و له پاش ڕۆژی 16 / 6 / 2019 بڕیار له واده‌ی ده‌ست پێكی قۆناغی بژارده‌ی خولی باله‌ی یانه‌كانی كوردستان بدرێت كه تایبه‌ت ده‌بێت به ئاستی كوڕان و شه‌ش یانه به شێوه‌ی چوون و هاتن تێیدا به‌شداری ده‌كات .\nیه‌كێتی باله‌ی كوردستان به پێی ئه‌و پڕۆگرامه‌ی دای ناوه له خشته‌ی دایه كه خولی نایابی باله‌ی كچانی یانه‌كانی كوردستان ئه‌نجام بدات و هه‌روه‌ك خولی پله یه‌كی باله‌ی كوڕانی یانه‌كانی كوردستان به‌ڕێوه ده‌به‌ن .


پلاندانان دوو تاقیكردنه‌وه له‌سه‌ر چۆنیه‌تی سه‌رژمێری ئه‌نجام ده‌دات PUKmedia یەکێتیی نیشتمانیی کوردستان\nپلاندانان دوو تاقیكردنه‌وه له‌سه‌ر چۆنیه‌تی سه‌رژمێری ئه‌نجام ده‌دات\nعیراق 03:03 PM - 2021-10-05\nوه‌زاره‌تی پلاندانانی عیراق له ناوه‌ڕاستی ئه‌م مانگه دوو تاقیكردنه‌وه له‌سه‌ر چۆنیه‌تی ئه‌نجامدانی سه‌رژمێری ئه‌نجام ده‌دات، سه‌رۆك وه‌زیرانیش به‌ڵێنی ته‌رخانكردنی 120 ملیار دیناری بۆ پڕۆسه‌كه داوه.\nزیا عه‌واد كازم سه‌رۆكی ده‌زگای ناوه‌ندی سه‌رژمێری له وه‌زاره‌تی پلاندانانی عیراق ڕایگه‌یاند، بڕیاره له ناوه‌ڕاستی ئه‌م مانگه تاقیكردنه‌وه‌یه‌ك له‌سه‌ر چۆنیه‌تی به‌ڕێوه‌چوونی سه‌رژمێری له پارێزگای دھۆك ئه‌نجام بده‌ن و تاقیكردنه‌وه‌ی دووه‌میش له پارێزگای قادسیه ده‌كرێت، كه له‌ڕێیانه‌وه ئه‌و ئاسته‌نگ و كێشانه دیاری ده‌كرێن كه له به‌رده‌م سیستمی ئه‌لكترۆنی و پڕۆسه‌ی سه‌رژمێری گشتیدا ھه‌ن.\nوتیشی، سه‌رۆك وه‌زیرانی عیراق به‌ڵێنیداوه به ته‌رخانكردنی بودجه‌یه‌ك به بڕی 120 ملیار دینار له پڕۆژه یاسای بودجه‌ی ساڵی داھاتوو بۆ سه‌رژمێری گشتی، ئه‌گه‌ر له دوای ھه‌ڵبژاردنیش حكومه‌ت به خێرای پێكبێت و ئه‌و پاره‌یه په‌سه‌ند بكرێت، ئه‌وا ڕه‌نگه سه‌رژمێرییه‌كه به‌ر له كۆتایی ئه‌مساڵ ئه‌نجام بده‌ن.\nPUKmedia وه‌زاره‌تی پلاندانان


توركمانە شیعەكانی دوزخورماتوو شۆفێرانی كورد نیگەران دەكەن\n08 تشرينی1/أكتوير 2018\nرۆژی دووشەممە 8ی تشرینی یەكەمی 2018 بۆ رۆژی دووەم ژمارەیەكی بەرچاو لە شۆفێرانی تاكسی شارۆچكەی دوزخورماتوو، لەدژی بڕیاری زیادكردنی هیڵی تاكسی بۆ پێكهاتەیەكی دیاری كراو ناڕەزایی و نیگەرانی خۆیان دەربڕی.\nمحەمەد حەسەن، یەكێك لەو شۆفێرانە بۆ (رێگای كوردستان ) ئاشكرایكرد، " ماوەی 2 رۆژە ژمارەیەك هاوڵاتی توركمانی شیعە لەرێگەی واستەو واستەكاریەوە فرمانی كاركردنیان لە رێگەی ئەنجومەنی پارێزگای سەلاحەدینەوە هێنایە بۆ كاركردن".\nمحەمەد وتیشی، "ئەوان ژمارەیان 20 كەس دەبێ كە هیڵی نوێیان وەرگرتووە لە رێگەی ئەنجومەنی پارێزگای سەلاحەدینەوە پاش واستەكردن لەرێگەی نوێنەرەكانیانەوە،ئەوەش لەكاتێكدایە هیڵی دوزخورماتوو/ كەركوك، نزیكەی 100شۆفێری هەیەو بە 2رۆژ و 3 رۆژ ئەوسا نۆرەمان دێ".\nلای خۆشیەوە، سەردار محەمەد، ئەندامی كوردی ئەنجومەنی شارەوانی شارۆچكەی دوزخورماتوو، بە (رێگای كوردستان)ی راگەیاند" ئێمەلای خۆمانەوە تەنیا دەتوانین نوسراو بۆ ئەنجومەنی پارێزگای سەلاحەدین بكەین بڕیاری پێدانی هیڵ لەنێوان دوزخورماتوو بۆكەركوك هەڵبوەشێنێتەوە چونكە لەم كاتەدا ئەو هیڵە ژمارەیەكی شۆفێری هەیەو پێویستی بەوەنیە كە هیڵی تری بۆزیاد بكرێ.\nناوبراو باسی لەوەشكرد، ماوەی 2رۆژ ە نوسراوان ئاراستەی ئەنجومەنی پارێزگای سەلاحەدیت كردوەو كەچی وەڵامیان نەداوەتەوە.


بەرایی، دوێنێ شەو بەرێکەوت لە ئەرشیڤی بەرنامەکانی (کۆمەڵە تیڤی/ کاناڵی کۆمەڵە) دیمانەیەکی بەرنامەی (دیالۆگ)ی ڕێکەوتی ٣ی نۆڤەمبەری ٢٠١٤ بەڕێز (ئەمیری حەسەنپوور) بەرچاوکەوت و منیش بە گرنگیپێدانێکی زۆرەوە گوێم لە تەواوی دیمانەکە ڕاگرت، هەرچەندە سەرنج و ڕەخنەم لەسەر زۆرێك لە وەڵامەکان و بۆچوونەکانی ئەو بەڕێزە هەیە، بەڵام لە ئێستا لەبەر کەمیی کات و بوار تەنیا لەسەر خاڵێك یا بۆچوونێکی دەوەستم، ئەویش (کۆمەڵی سۆشیالیستی)یە لە ڕوانگەی ئەوەوە.\nبەڕێز ئەمیری حەسەنپوور لە دیمانەیەکدا لە بەرنامەی (دیالۆگ)ی کاناڵی کۆمەڵە/ کۆمەڵە تیڤی لە وەڵامی یەکێك لە پرسیارەکاندا گوتی:\n"... هەر ئەوەی دەڵێت ئاسۆیەك هەبێت، ئاسۆیەکی بۆرژوایی نەبێت؛ ئاسۆیەکی لە ڕاستیدا کۆمونیستی بێت. چونکە ئامانج سۆسیالیزم نییە، ئامانج کۆمونیزمە. ئێمە ناکرێت ئەو نیزامی چینایەتییە لەناوبەرین. هەر بڵێین سۆسیالیزمان دەوێت. سۆشیالیزم خۆی کۆمەڵێکی چینایەتییە. دروستە کە لەوێدا چینی کرێکار دەسەڵاتی هەیە، بەڵام چینەکان هەروا دەمێننن، چینی کۆمەڵایەتی هەروا بە ئاسانی لەناوناچن. پرۆسەیەکی بڕێك دریژی هەیە و خەباتی چینایەتی دەوێت، کە لەناوبچێت. ....".\nبەر لە هەر لێکدانەوەیەك بۆ بۆچوونەکەی بەڕێز (ئەمیری حەسەنپوور)، حەزدەکەم ئەوە بخەمەڕوو کە بەدیوێکدا ئەو ڕاست دەبێژێت، کە سۆشیالیزم کۆمەڵێك یا سیستەمێکی چینایەتییە. منیش پێداگری لەسەر ئەوە دەکەم، بەڵام مەبەستم کاریکاتێرە مارکسیستییەکەیە بۆ سۆشیالیزم نەك خودی سۆشیالیزم، واتە لەو سۆشیالیزمە چینایەتییەدا پارتیی پێشرەو بۆرجوا و سەروەرە، تەواوی چین و توێژەکانی کۆمەڵیش پڕۆلیتاریان، ڕێك ئەوەی کە لە ( ڕوسییەی بۆلشەڤیکی)دا دیتمان!\nبەڵێ کاتێك کە سەروەر هەبێت، خۆبەخۆ دەبێت ژێردەستیش هەبێت؛ لێرەدا پرسیارێك یەخەمان دەگرێت: لە کۆمەڵی سۆشیالیستیدا ئەگەر کرێکاران و زەحمەتکێشان [بەواتەی مارکسیستەکان] سەروەرن، ئەدی ژێردەست کێییە و ئەو دیکتاتۆرییە بەسەر کێدا پیادەدەکرێت؟\nئەگەر دەڵێن بەسەر بۆرجوازیدا؛ ئەدی کە بۆرجوازی هەبوو و پێگەی ئابووریی هەبوو، کو دەتوانین لەنێوان سەرمایەداری وەك کۆمەڵی چینایەتی و سۆشیالیزم [بە گوتەی حەسەنپوور] کۆمەڵێکی چێنایەتییە، جیاوازی بکەین و چۆن دەتوانرێت وەها کۆمەڵێك سۆشیالیستی یا دژە بۆرجوازی بێت؟ من لە پێکەوەهەڵکردن و بوونی دەسەڵاتی ڕامیاریی کۆمونیستەکان [خۆیان واتەنی دەسەڵاتی کرێکاران] و دەسەڵاتی ئابووریی سەرمایەداران هاوکاتی یەکدی و لەسەر یەکدی، تەنیا تێڕوانین و کۆمەڵێکی ئەفسانەیی دەبینم یا لە باشترین باردا گۆرانییەك وێنادەکەم، کە ئاوازەکەی هەڵپەرکێیە و هەڵبەستەکەی شیوەن و واوەیلا و قورپێوان!\nئەگەر پێگەی ئابووریی و مانەوەی بۆرجوازی وەك چینی کۆمەڵایەتی بمێنێت، کو بواری دەسەڵاتی دژەکەی [کرێکاران] دەدات؟ ئەدی بەراورد بەو وێناکردنە چینایەتییەکی سۆشیالیزم، چۆن ناکرێت و گونجاوتریش نەبێت، بەوە خۆشباوەڕبین، کە لە ڕێگەی پارلەمانەوە یا لە ڕێگەی ئامۆژگاریکردن و ئاراستەکردنی بۆرجواکانەوە بەرەو سۆشیالیزم بڕۆین؟\nهەرچەندە من هەر دوو تێڕوانینەکە ڕەتدەکەمەوە و بە ئەفسانەبافییەکی تیئۆرییان دەبینم، بەڵام ئەگەر بواری دیکە و چارەی دیکەمان نەبێت و هەر ئەو دوو هەڵبژێرە لەبەردەم مرۆڤایەتیدا بۆ ڕزگاربوون لەم سیستەمی ئێستا لەئارادا هەبن، بە بۆچونی من ئەوا گاڵتەجارییەکەی دووەم ئاوەزگیرانەترە، چونکە ئاوەز پەسەندی دەکات، کە بۆرجوازییەك هەستە مرۆییەکەی بەرەو بیرکردنەوەی بەرێت، بەڵام هەرگیز ئاوەز پەسەندی ئەوە ناکات، کە سەرخان دەسەڵاتی پێشڕەوانی کرێکاران [کۆمونیستەکان] و ژێرخان دەسەڵات و پێگەی سەرمایەداران بێت!\nڕاستییەکەی یەکەم جارە، کە من بیسەر یا بینەری دیمانەیەکی بەڕێز (حەسەنپوور) دەبم، کە لەبارەی سۆشیالیزم و کۆمەڵی داهاتووە دوابێت. لەبەرئەوە من وێنایەکی دیکەم بۆ تێروانینی ئەو هەبوو و لەو باوەڕەدا نەبووم، وەها بۆچوونێکی بۆ سۆشیالیزم هەبێت، کە بە لێکدانەوەی من ئەو سۆشیالیزمە تەنانەت شایانی ناوهێنانیش نییە نەك تێکۆشان لەپێناو هاتنەدیی! چونکە ئەگەر کۆمەڵی سۆشیالیستی هەر چینایەتی بێت و لەوێشدا هەر خەریکی "خەباتی چینایەتی" بین، ئەی تێکۆشانی پێش ئەو سۆشیالیزمە ناوی چی دەبێت یا دەتوانین چ ناوێکی لێ بنێین؟\nبە بۆچوونی من، تێڕوانینی دیتێرمینیستیانەی سۆشیال-دێمۆکراتەکان [وەك پەندە کوردییەکە دەبێژێت "سەری گا لە دۆڵەوە دەردەچێت"] بەوەی سەرەنجام سەری سەرمایەداری لە سۆشیالیزمەوە دەردەچێت، ئاوەزگیرترە. چونکە بەلایەنیکەم پێویست بە خۆبەکوشتدان و زیندانیبوون و تێکۆشان و لەسەرکاردەرکران ناکات و سەرمایەدارانی سەروەر وەك کۆمونیستە سەرورەکان، کۆمەڵ بەرەو کۆمونیزم دەبەن و هەروەها تێکۆشانی بێهودەی پێش "سۆشیالیزمی چینایەتی"یش پێویستنییە و ئیدی وزە و توانا و بەهرە و بیرۆکە و بۆچوونەکانمان بۆ ئەو کاتە هەڵدەگرین و ئەوانەش کە بڕیارە بە پێشرەویی پارتیی کۆمونیست خۆیان بەکوشتبدەن، بەختی ژیانیان دەبێت و وەك ڕابەرانی زیندوو بەجۆرێك چێژ لە ژیانی چینایەتی دەبەن!\nبەڕاستی من هەم لە سەردەمی کۆمونیستبوونمدا و هەم پاش ئەوە زۆر پاگەندەی کاریکاتێری (پارتی پێشڕەو) و ( فەرمانداریی و دەوڵەتی کرێکاریی و سۆشیالیستیی وکۆمونیستی)م بیستوون یا بەرچاوکەوتوون ، بەڵام هیچکامیان هێندەی ئەم کاریکاتێرە ئاوەزنەگیر و نالۆجیکی نەبووە و نەبوون؛ سۆشیالیزمێك کە بڕیارە کۆمەڵی یەکسانی - ئازادی - دادپەروەریی و هاوبەشیی بەرهەمێنان - دابەشکردن - بڕیاردان و کۆمەڵایەتییکردنەوەی کەرتەکانی بەرهەمهێنان بێت، چۆن دەتوانێت چینایەتی بێت و چینە کۆمەڵایەتییەکان هێشتا لە ئارادا بن و ناچار بە تێکۆشانی چینایەتی دژی هەندێکیان بین؟\nچینی کۆمەڵایەتیی چییە؟ ئایا چینی کۆمەڵایەتیی بەبێ پێگەی ئابووریی جیاواز و بەرتەر یا بێبەش دەتوانن بوونیان هەبێت؟ ئایا پێگە و بەرتەریی ئابووریی بەبێ دەسەڵات وسەروەریی دەتوانێت بوونی هەبێت؟ ئەگەر کرێکار دەسەڵاتدارە، ئیدی دژەکەی چۆن دەتوانێت وەك چینی کۆمەڵایەتی دارای پێگەی ئابووریی، بوونی هەبێت و هێشتا چین و توێژەکانی پرۆلیتاریا وێڕای دەسەڵاتداریی کرێکاران ناچار بە تێکۆشان بن؟ تێکۆشان دژی کێ و دەسەڵاتی کێ؟ ئەی ئایا دەسەڵاتی ڕامیاریی یا سەروەریی چینایەتی بەبێ پێگەی ئابووریی زاڵ دەتوانێت بوونی هەبێت؟ ئایا ئەمە بەو سەرەنجامەمان ناگەیێنێت، کە "دەسەڵاتی کرێکاران" تەواوکەری پێگەی ناکۆك و جیاوازی ئابووریی سەرمایەدارانە [دژەکەی کرێکارانە]؟\nهەڵبەتە ئەوەش بڵێم، بەڕێز (حەسەنپوور) ناچاربووە، کە بیر لەوە بکاتەوە و هەوڵیداوە پارادۆکسی " فازی یەکەم (سۆشیالیزم)" و "فازی دووەم (کۆمونیزم)" چارەسەربکات؛ کە هەردەم ئەوە پرسیاری بەردەوامی سۆشیالیستە دژەدەسەڵاتەکان بووە "ئەگەر سۆشیالیزم قۆناخی یەکەمی کۆمەڵی بێچین و چەوسانەوەیە، ئەدی بۆ یەکسەر کۆمونیزم نا و دەسەڵاتی پێشڕەو و دیکاتۆری سوور لەپێناو چی؟ "، هەرچەندە بەڕێزی هەوڵیداوە وەڵام بەو پرسیارە بداتەوە، بەڵام بەداخەوە بە ئاراستەیەکی زۆر نالۆجیك و ئاوەژووتر ڕۆییشتووە. وێرای ئەوەی لۆجیك بەرەو ئەوەمان دەبات، کە کۆمەڵ یا سیستەمی سۆشیالیستی وەك هەموو کۆمەڵ و سیستەمەکانی پێش خۆی، کە بە سەرهەڵدانی ئابووریی و کۆمەڵایەتیی و کولتووریی لە دەروونی کۆمەڵ و سیستەمی پێش خۆیاندا توانیویانە کۆمەڵ و سیستەمەکە بگۆڕن، هەر ئاواش سۆشیالیزم لە دەروونی کۆمەڵ و سیستەمی سەرمایەداریدا وەك ڕەتکەرەوەی سەرهەڵدەدات و دەبێتە هۆی گۆڕینی شێوەی پەیوەندییە کۆمەڵایەتییەکان و داهێنانی شێوازی نوێی بەرهەمهێنانی هەرەوەزیی و هەنگاونان بەرەو کۆمەڵایەتییکردنەوەی کەرتەکانی بەرهەمهێنان و دواجار لە بەلایەکدا کەوتنی هاوسەنگی ململانێکەدا کێشەکە بە کۆتایی دەگات؛ ئەگەر زۆرینەی کۆمەڵ خۆڕێکخستن و ئامادەیی و داخوازیی و ویستی کۆمەڵ یا سیستەمی سۆشیالیستیان هەبێت، ئەوا کۆمەڵ و سیستەمی سەرمایەداری لە ڕووی ڕێکخستنی بەڕێوەبەرایەتیی و ئابووریی و کولتووریی و ڕێکخستنی کۆمەڵایەتییەوە دەبێتە بوونێکی زیادە و ڕێگر و هێزی ڕەتکەرەوەی کۆمەڵایەتی وەلایدەنێت؛ ئیدی بە ڕاپەڕینی خوێناوی بێت یا بە مانگرتنی گشتی و ڕاگرتنی ژیانی سەرمایەدارانە بێت. هەروا ئەگەر زۆرینە مل بە سیستەم و ڕێکخستن و بەڕێوەبەرایەتی چینایەتی بدەن و بیر لە گۆڕین و چارەسەر و دەربازبوون لە کۆیلەتی نەکەنەوە، ئەوا سەدان هەزار ساڵی دیکە [ئەگەر گۆی زەمین نەفەوتیت] سیستەمی چینایەتی بەردەوام و تۆکەمتر و چەسپاوتر و فراوانتر و تەنانەت دەکەوێتە پەلهاویشتن بۆ کۆمەڵەکانی دەرەوەی گۆی زەوی، ئەگەر لە ئارادابن و هەبن!\nبەکورتی، بیستنی ئەو بۆچوونە خەیاڵی گیڕامەوە سەدەی ڕابوردوو و ئەو دەمەی کە گروپ و ڕێکخراوە ناسیونالیستەکانی وەك کۆمەڵەی ڕەنجدەرانی کوردستان (کۆڕەك) و هەموو ڕێکخراوە مارکسیست لێنێنیستەکانی دیکە، لاوانێکی کەمئەزموونی وەك منیان بەو گوتەیە خۆشباوەڕدەکرد، کە دەیانگوت "بۆ ئەوەی جیاوازی چینایەتی لەنێوبەرین، پێویستە سەرەتا خەباتی ڕزگاریی نیشتمانی بکەین و کاتێك کە دەسەڵاتی ڕامیارییمان هەبوو، ئیدی لەوێوە خەباتی چینایەتی دژی بۆرجوازی دەستپێدەکەین". ئایا ئەو بۆچوونە و بۆچوونی "چینایەتییبوونی کۆمەڵی سۆشیالیستی" هیچ جیاوازییان هەیە، کە پێشمەرجی هەر دووکیان هەر بە دەسەڵاتگەییشتنی "پارتیی پێشڕەو" و بردنمان بەرەو کۆمونیزم بە بەخشینەوەی بەڵێنی سەرخەرمان؟ ئایا ئەو سۆشیالیزمە بێجگە لە سەرمایەداری دەوڵەتی سروشتوەرگرتوو لە پیشەسازییکردنەوەی وڵات بە پەیڕەویی ڕامیاریی و پلانەکانی(بیسمارك) هەر وەك لێنین و پارتەکەی پێیهەستان، دەتوانێت هیچی دیکە بێت؟\nتێبینیی: دەقی دیمانەکە ڕاستەوخۆ و بەدواندنە، نووسینەوەی ئەو وەرگیراوە "..." لەلایەن منەوە ئەنجامدراوە، هەڵبەتە نازانم ئەگەر بەخۆی بینووسیایە، چ ڕێنووسێکی بەکاردەبرد. هەروەها بەداخەوە ناتوانرێت لینکی ڕاستەوخۆی دیمانەکە دابنرێت، لەبەرئەوە لینکی کاناڵەکە دادەنێم و خوێنەری هێژا دەتوانێت لەنێو کاتاگۆری بەرنامەکاندا بەرنامەی (دیالۆگ) بدۆزێتەوە و پاشان لەسەر وتوێژی ڕێکەوتی ٣ی نۆڤەمبەری ٢٠١٤ کرتە بکات:


هێزەکانی سوریای دیموکرات: بەرپەرچدانەوەی دوو هێرشی پێچەوانەی داعش لە باغوز\nهێزەکانی سوریای دیموکرات کە لەلایەن ئەمەریکاوە پشتیوانیان لێدەکرێت وتی سەرکەوتوو بوون لە بەرپەرچدانەوەی دوو هێرشی پێچەوانەی ڕێكخراوی داعشدا لە باغوز.\nوتیشی لەمیانەی کۆتا شەڕدا لە باغوز کە کۆمەڵێک گوند و خاکی کشتوکاڵی لە خۆدەگرێت لەسەر سنووری عێراق کۆمەڵێک هێرشی خۆکوژی داعشیان بەرپەرچداوەتەوە.\nسەنتەری ڕاگەیاندنی هێزەکانی سوریای دیموکرات وتی ڕێکخراوی داعش دوانیوەڕۆی ڕۆژی چوارشەممە دووەم هێرشی پێچەوانەیان ئەنجامداوە بە سوود وەرگرتن لەو دووکەڵەی کە ئاسمانی باغوزی داپۆشیوە. وتیشی شەڕ هێشتا بەردەوامە و ڕێکخراوی داعش هیچ پێشڕەوییەکی نەکردووە و ڕاگیراوە.\nدوو هێرشە پێچەوانەکەی داعش هیچ زیانێکی گیانی لەنێو هێزەکانی سوریای دیموکراتدا لێنەکەوتۆتەوە، دەزگا ڕاگەیاندنەکە وتی ڕێكخراوی داعش هەوڵیداوە هێرشی خۆکوژی ئەنجام بدات بەڵام هیچ سوودێکی نەبووە.\nجێی ئاماژەیە باغوز کۆتا شوێنە لە سوریادا چەکدارانی داعشی لێمابێتەوە، هێزەکانی سوریای دیموکراتیش هێرشەکانیان بۆ سەر ناوچەکە زیاد کردووە و خەریکە بەتەواوەتی داعش لەو ناوچەیەدا لەناودەبەن. بەرپرسێکی بەرگری ئەمەریکی وتی ئەمەریکا پێی وانیە گەورە بەرپرسانی ڕێكخراوی داعش لە باغوز مابێتن. شارەزایانی حکومەتی ئەمەریکا پێیان وایە بەغدادی هێشتا لەژیاندا ماوە و پێدەچێت لە عێراق خۆی شاردبێتەوە.\nهێشتا ڕێکخراوەکە هەڕەشەیە بۆ سەر ئاسایشی ناوچەکە و لە هەندێک شوێندا لە سوریا و عێراق چالاکی ئەنجام دەدەن.\nبەرێوبەری سەنتەری ڕاگەیاندنی هێزەکانی سوریای دیموکرات مستەفا بالی وتی شەوی ڕابردوو هێزەکان بە چڕی بۆردومانی باغوزیان کردووە پێش ئەوەی پێکدادانە ڕاستەوخۆکان لەگەڵ چەکدارانی داعشدا دەست پێبکات.\nبالی وتی " هێرشی خۆکوژی هەبوون، هەندێک خۆکوژ هەوڵیاندا لەنێو هێزەکانماندا هێرشی خۆکوژی ئەنجام بدەن، هێزەکانمان ئەوانیان کردە ئامانج و کوشتیانن پێش ئەوەی بگەنە نێو گردبوونەوەکان و خاڵەکانی هێزەکانمانەوە."


راگه‌یه‌ندراوێك له‌م وه‌زاره‌ته‌ی هه‌رێمه‌وه\nrekan 17/08/2019 - 09:39 بڵاوکراوەتەوە لە هەواڵ/كوردستانی\nوته‌بێژی وه‌زاره‌تی كشتوكاڵ و سه‌رچاوه‌كانی ئاوی هه‌رێمی كوردستان رایگه‌یاند، كه هاوڵاتیان دڵنیا ده‌كه‌ینه‌وه، كه به‌رهه‌می ناوخۆ به‌به‌راورد له‌گه‌ڵ به‌رهه‌می هاورده و به‌تایبه‌تی وڵاتانی دراوسێ له ڕووی كواڵیتییه‌وه له هه‌موویان باشتر و ته‌ندروستتره.\nله چه‌ند رۆژی رابردوودا له تۆڕی كۆمه‌ڵایه‌تی فه‌یسبووك ڤیدیۆیه‌ك بڵاوبۆته‌وه، كه هاووڵاتییه‌كه باس له‌وه ده‌كات، كه "بەرهەمی شوتی بە دەرمان و بە ماوەی 20 رۆژ پێدەگەیەندرێت و زیانێكی زۆری بۆ تەندروستی هاوڵاتیان هەیە".\nله‌وباره‌یه‌وه حسێن حه‌مه كه‌ریم، وته‌بێژی وه‌زاره‌تی كشتوكاڵ و سه‌رچاوه‌كانی ئاوی هه‌رێمی كوردستان له راگه‌یه‌ندراوێكدا ئاماژه‌ی به‌وه‌كردووه، "به‌داخه‌وه ماوه‌یه‌كه له‌لایه‌ن هه‌ندێك كه‌سه‌وه سۆشیاڵ میدیا زۆر به‌خراپی به‌كارده‌هێنرێت بۆ شكاندنی به‌رهه‌می ناوخۆ".\nناوبراو باسی له‌وه‌شكردووه، "ئه‌و كه‌سانه په‌یوه‌ندیدارنین و به‌بێ توێژینه‌وه و لێكۆڵینه‌وه‌ی زانستیانه و به‌دواداچوون و په‌یوه‌ندی كردن به‌لایه‌نه فه‌رمییه‌كانه‌وه، پۆستێك ده‌كه‌ن جگه له‌وه‌ی ده‌بێته هۆی دروستبوونی دوودڵی لای هاووڵاتیان، زه‌ره‌رێكی زۆریش له‌به‌رهه‌می ناوخۆ ده‌ده‌ن و به‌قازانجی به‌رهه‌می هاورده‌ش ده‌شكێته‌وه".\nده‌شڵێت: "ئه‌و پۆستانه ده‌چێته خانه‌ی زیان گه‌یاندن به ئاسایشی خۆراكی هه‌رێمه‌كه‌مان و گومان په‌یداكردن به‌رامبه‌ر خاوه‌نی پۆسته‌كان"، جه‌ختیشده‌كاته‌وه، "ئێمه هاووڵاتیان دڵنیا ده‌كه‌ینه‌وه كه به‌رهه‌می ناوخۆ به‌به‌راورد له‌گه‌ڵ به‌رهه‌می هاورده و به تایبه‌تی وڵاتانی دراوسێ له رووی كوالیتییه‌وه له هه‌موویان باشتر و ته‌ندروستتره و زیاتر ئۆرگانییه".\nهێمای بۆ ئه‌وه‌شكردووه، "له‌گه‌ڵ ئه‌وه‌ی نایشارینه‌وه ئه‌م بابه‌ته بابه‌تێكی زۆر گرنگ و هه‌ستیاره و پێویستی زۆر زیاتری به به‌دواداچوون و رێنماییكردنی جووتیاران و كشتیارانه، وه‌زاره‌تی كشتوكاڵ زۆر به‌جدی له‌م بابه‌ته ده‌ڕوانێت و له‌هه‌موو ڕوویه‌كه‌وه له‌م پرسه ده‌كۆڵینه‌وه‌و به دواداچوون ده‌كه‌ین".\nوتیشی: "له‌هه‌مان كاتدا داواكارین له هه‌موو دڵسۆزان نه‌بنه هاوكار بۆ ئه‌و كه‌سانه له‌ڕێگه‌ی شه‌یركردن و ناردنی پۆسته‌كان به مێسنجه‌ر، له‌گه‌ڵ ڕیزو پێزانین بۆ جووتیاران و دڵسۆزان وخه‌مخۆرانی پارستن وگرنگیدان به‌به‌رهه‌می ناوخۆ".


پەرلەمانتارێک: هه‌ر هه‌نگاوێك له ده‌ره‌وه‌ی بڕیاری ده‌ركردنی هێزه‌كانی ئه‌مریكا لە عێراق قبوڵكراو نیه - هيوای کۆرد\n“رۆژی پێنج شەممە کۆبونەوەی متمانەدان بە حکومەتەکەی عەللاوی ئەنجامدەدرێت” 36 خوله‌ك ago\nکەلار.. مامۆستایانی ئاینی گردبونەوەی ناڕەزاییان ئەنجامدا 43 خوله‌ك ago\nمەسرور بارزانی پێشوازی لە عوسمان بایدەمیر دەکات 48 خوله‌ك ago\nHome هەواڵ عێراق پەرلەمانتارێک: هه‌ر هه‌نگاوێك له ده‌ره‌وه‌ی بڕیاری ده‌ركردنی هێزه‌كانی ئه‌مریكا لە عێراق قبوڵكراو نیه\non: كانونی دووه‌م 28, 2020 In: عێراق, هەواڵ\nئه‌ندامێکی هاوپه‌یمانی سائیرون لە پەرلەمانی عێراق رایگه‌یاند، هه‌ر هه‌نگاوێك له ده‌ره‌وه‌ی بڕیاری ده‌ركردنی هێزه‌كانی ئه‌مریكا لە عێراق قبوڵكراو نیه، پێویسته حكومه‌ت رێوشوێنی تایبه‌ت بۆ ئه‌و مه‌به‌سته بگرێته‌به‌ر.\nسه‌لام شه‌مه‌ری ئه‌ندامی هاوپه‌یمانی سائیرون له‌ئه‌نجومه‌نی نوێنه‌رانی عێراق ئه‌مڕۆ سێشه‌ممه له‌به‌یاننامه‌یه‌كدا رایگه‌یاند، “به پاڵپشتی جه‌ماوه‌ر بڕیاره‌كه‌ی ئه‌نجومه‌نی نوێنه‌ران بۆ ده‌ركردنی هێزه‌بیانیه‌كان و پاراستنی سه‌ربه‌خۆیی خاكی عێراق له‌لایه‌ن حكومه‌ته‌وه جێبه‌جێده‌كرێت و په‌كخستنی ئه‌و بڕیاره‌ش جێگه‌ی قبوڵكردن نیه”.\nئاماژەی بەوەشکرد، “هه‌ندێك لایه‌ن ده‌یانه‌وێت به‌هه‌ڵسوكه‌وت و كاركردنه‌كانیان له‌ناو حكومه‌ت جێبه‌جێكردنی بڕیاری په‌رله‌مان به‌ئاڕاسته‌ی ده‌ركردنی هێزه‌بیانییه‌كان په‌كبخه‌ن، به‌ڵام ئه‌و هه‌نگاوانه پێگه‌ی عێراق له‌ناوچه‌كه‌و جیهانیش لاواز ده‌كات”.\nشه‌مه‌ری داواشی له حكومه‌تی عێراق كرد، رێكاری ئه‌منی و پێویست بگرنه به‌ر بۆ پاراستنی سه‌قامگیری و ئه‌منی عێراق و رێگری له‌ده‌ستوه‌ردانی ده‌ره‌كی له‌كۆبونه‌وه حكومیه‌كان بكات.\n5ی ئه‌م مانگه، ئه‌نجومه‌نی نوێنه‌رانی عێراق بە ئامادەبونی 168 پەرلەمانتاری فڕاکسیۆنی شیعەکان و بەبێ ئامادەبونی فراکسیۆنە کوردستانییەکان و زۆرینەی پەرلەمانتارانی سونە یاسای دەركردنی هێزە بیانیەكانی لەعێراق پەسەندكرد.\nرێژه‌ی هه‌نارده و داهاتی مانگی رابردووی نه‌وتی عێراق بڵاو كرایه‌وه


* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (10,957) پەڕتووک | |\nفۆڕمی تۆمارکردنی بابەت | بەڕێوبەری ئاسایشی خورماتوو: لە چوار مانگدا 16 هاوڵاتی کوژراون\nڕۆژنیوز هاوڕێ کرێکار بەڕێوەبەری ئاسایشی شارۆچکەی خورماتوو، ڕایدەگەیەنێت، کە کردەوە تیرۆرستییەکان لە خورماتوو بەردەوامی هەیە و لە ماوەی ئەمساڵدا 16 هاوڵاتی لەلایەن گروپە چەکدارەکانەوە کوژراون. هەرچەندە لە شارۆچکەی خورماتوو-ی سەر بە پارێزگای سەلاحەدین شەڕی دەستەویەخە نەماوە، بەڵام هێشتا کردەوەی تیرۆرستی تێدا ئەنجام دەدرێت. فاروق ئەحمەد، بەڕێوەبەری ئاسایشی شارۆچکەی خورماتوو لەبارەی ڕەوشی ئەمنی شارۆچکەکەوە بە ڕۆژنیوزی وت: رەوشی ئەمنی بە گشتی لە شارۆچکەی خورماتوو هەندێ جار باشە و هەندێ جاریش خراپ، باش بوونی ئەوەیه، کە شەڕە تەقە نیە، لە مانگی نیسانی ساڵی ڕابردوو لە شارۆچکەی خورماتوو کورد و حەشدی شەعبی لەسەر کۆمەڵێک خاڵ ڕیککەوتن، بەداخەوە جگە لە ڕاوەستانی شەڕە تەقە هیچ خاڵێکی ئه و ڕێککەوتنە نەچوەتە بواری جێ بەجێکردنەوە. فاروق ئەحمەد، وتیشی: کردەوە تیرۆریستییەکانی خورماتوو به زۆریی لە هەردوو گەڕەکی عەسکەری و تین ئەنجام دەدرێن، کە دەکەونە ژێر دەستی گروپە شیعیە جۆراوجۆرەکانی حەشدی شەعبیەوە. بەڕێوبەری ئاسایشی خورماتوو، ڕوونیکردەوە:لە بنەڕەتدا عەکەری و تین دوو گەرەکی سونە مەزهەبن، لەکاتی شەڕی داعش-یش ئاوارە سونە مەزهەبەکانی دەوروبەری خورماتوو روویان لەو دوو گەڕەکە کرد، بەڵام دوای دروستبوونی شەڕی نێوان حەشدی شەعبی و کورد لە ساڵی ڕابردوو، شیعە نفوسی خۆی لەو دوو گەڕەکە زیاترکرد، ئەمەش وایکردووە ئەوانەی دەکرێنە ئامانج عەرەبی سونە و تورکمانی سونە مەزهەب بن بەزۆریی. ناوبراو، ئاماری کوشتن و ڕفاندنەکانی چوار مانگی یەکەمی ئەمساڵی خستەڕوو و وتی:لە ئەمساڵدا 16 کەس بە گوللەی چەکدارە نەناسراوەکان کوژراون، 15 کەسیش ڕفێندراون، بەپێی بەدواداچوونەکان بە زۆریی هەردوو گروپی عەسائیبی ئەهلی حەق و حزبوڵا-ی سەر بە حەشدی شەعبی دەستیان لە کوشتن ڕفاندن و ئاژاوە گێڕییەکانی ناو شارۆچکەی خورماتوودا هەیە. بەڕێوبەری ئاسایشی خورماتوو، ئوتیشی:لە سەرەتادا گروپە شیعییەکانی خورماتوو ویستیان ئەوەی بەرانبەر سونە دەیکەن دژ بە کوردیش ئەنجامی بدەن، بەڵام بۆیان نەکرا چونکە زانیان کورد لێرە باڵا دەستە و خاوەنی هێزە و ئەگەر کوردیک بڕفێنن یا تیرۆری بکەن کورد وەڵامی توندوی دەبێت. شارۆچکەی خورماتوو، سەر بە پارێزگای سەلاحەدین، دەکەوێتە ڕۆژهەڵاتی پارێزگای کەرکوک و دانیشتوانەکەی زیاتر لە 100هەزار کەس دەبن لە هەرسێ نەتەوەی کورد و عەرەب و تورکمان پێک هاتوون. 07-05-2017


هێزەکانی ڕژیم لە هەمەدان هێرشی توندیان کردە سەر لایەنگران و یاریزانانی سەرداری بۆکان+ڤیدیۆ | Roji Kurd ڕۆژی کورد\nHome ڕۆژهه‌ڵاتی ناوه‌ڕاست ئێران هێزەکانی ڕژیم لە هەمەدان هێرشی توندیان کردە سەر لایەنگران و یاریزانانی سەرداری...\nهێزەکانی ڕژیم لە هەمەدان هێرشی توندیان کردە سەر لایەنگران و یاریزانانی سەرداری بۆکان+ڤیدیۆ\nڕۆژی کورد: بەپێی هەواڵی هەواڵنێری ناوەندی ڕۆژی کورد، لە دوای یاریی ئەمڕۆ سێ شەممە ٣ی ڕەشەممەی ١٣٩٥ی هەتاوی له نێوان یانەی سه‌رداری بۆکان و پاسی هه‌مه‌دان کە له هه‌مه‌دان به‌ڕێوه‌چوو، هێزە ئینتزامییەکان و خەڵکی هەمەدان، هێرشێکی توندیان کردە سەر هاندەران و یاریزانانی سەرداری بۆکان.\nهەواڵنێری ڕۆژی کورد لەمبارەوە رایگەیاند: ” یارییه‌که به یارمه‌تیی ئاشکرای ناوبژیوان بە ئەنجامی دوو به هیچ له به‌رژوه‌ندیی پاسی هه‌مه‌دان کۆتایی پێهات. له‌گه‌ڵ ته‌واوبوونی یارییه‌که لایه‌نگرانی هه‌مه‌دان به پاڵپشتیی هێز‌ی ئینتیزامی په‌لاماری یاریزانان و لایه‌نگرانی سه‌رداری بۆکانیان داوه.”\nسەرچاوە ئاگادارەکان دەڵێن، هێرشبەران و هێزە ئینتزامییەکان جوێنیان بە کورد و کوردستان و هێما نەتەوەییەکانی گەلی کورد داوە و بێ ڕێزییان پێکردوون.\nلەو هێرشەدا، هێزی ئینتیزامی کۆماری ئیسلامی گازی فرمێسکڕێژیان دژ هەواداران و یاریزانانی سه‌رداری بۆکان به‌کارهێناوه.\nهه‌تا کاتی ئاماده‌کردنی ئه‌م هه‌واڵه، هێزی ئینتیزامی کۆماری ئیسلامی یاریزانانی سه‌رداری بۆکانی له ژووری جلگۆڕین زیندانی کردووه، ده‌رگا‌ی لێ قفڵ کردوون و دوو جاری گازی فرمێسکڕیژی له ژووره‌که کردووه و تا ئێستاش ئامادەنەبوون دەرگایان لێ بکەنەوە.\nبەو هۆیەوە سەرجەم یاریزانانی سه‌رداری بۆکان تووشی گازگرتوویی بوون.\nPrevious articleشەکانەوەی ئاڵای کوردستان لە کاتی یاری سەرداری بۆکان و شارەوانیی تەورێز، رقی پان ئازەرییەکانی لێکەوتەوە\nNext articleخامنەیی هەڕەشەی لە هێزەکانی فەلەستین کرد


ئەربیلا - ویکیپیدیا، ئینسایکڵۆپیدیای ئازاد\nاربیلا - Erbila\nپۆتانەکان: 37°38′16.5″N 44°38′50.5″E / 37.637917°N 44.647361°E / 37.637917; 44.647361پۆتانەکان: 37°38′16.5″N 44°38′50.5″E / 37.637917°N 44.647361°E / 37.637917; 44.647361\n٢٬١٠٢ مەتر (٦٬٨٩٦ پێ)\nئەربیلا گوندێکە، کەوتووەتە گوندەواری تەرگەوەڕ، ناوچەی سلیوانا، شارستانی ورمێ، پارێزگای ئازەربایجانی ڕۆژاوا، ڕۆژھەڵاتی کوردستان، ئێران.\nئەربیلا ھاوسنوورە لەگەڵ ئەم گوندانە:\nلە باکوورەوە لەگەڵ گوندی خانک.\nلە باشوورەوە لەگەڵ گوندی ھەلانک.\nلە ڕۆژھەڵاتەوە لەگەڵ گوندی سۆرەبان.\nلە ڕۆژاواوە لەگەڵ گوندی یاماچ لە باکووری کوردستان.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٠٤) کەس و (٢٢) خێزان بووە.\nوەرگیراو لە «https://ckb.wikipedia.org/w/index.php?title=ئەربیلا&oldid=776574»\nئەم پەڕەیە دواجار لە ١١:٥٩ی ١٩ی نیسانی ٢٠٢١ نوێ کراوەتەوە.


كاری بازرگانی لە بازاڕەكانی ھەرێمی كوردستان رێكدەخرێتەوە\nبازاڕ ھەرێمی كوردستان حكوومەت كابینەی نوێ كارنامە\nیه‌كێك له كارنامه‌كانی حكوومه‌ت له چوارساڵی ئاینده گرنگی و دەرفەتدانە به كه‌رتی تایبه‌ت و نه‌هێشتنی قۆرخكارییه، له بازاڕه‌كانی هه‌رێمی كوردستان شاره‌زایانی ئابووری ئاماژه بۆ ئه‌وه ده‌كه‌ن، ده‌بێت رێگری له‌و كه‌سا‌نه بگیرێت كه چه‌ند ساڵێكه بازاڕیان قۆرخكردووه، بازرگانانیش نه‌هێشتنی قۆرخكاری له كه‌رتی بارزگانی به گرنگ و پێوست ده‌زانن بۆ ئه‌وه‌ن بتوانن بێ جیاوازی كاری بارزگانی بكەن.\nله‌گه‌ڵ كرانه‌وه‌ی ده‌رگای بارزگانی به‌ڕووی هه‌رێمی كوردستان، ساڵ له‌دوای ساڵ جوڵه بازرگانییه‌كان زیاد ده‌كات، هاوكات له‌گه‌ڵ ئه‌م جوڵه‌یه قۆرخكارییه‌كی زۆر به بازاڕه‌وه ده‌بینرێت كه ئه‌مه‌ش كاریگه‌ری نه‌رێنی له‌سه‌ر بازرگانی هه‌رێمی كوردستان ده‌بێت. لە بەشێكی كارنامەی كابینەی نۆیەمی حكوومەتی ھەرێمی كوردستان ھاتووە كە لەمەودوا رێگری كردنه له قۆرخكاری دەكرێت، ھەندێك لە شارەزایانی ئابووریش پێیانوایە تاكه رێگری له‌و قۆرخكارییه‌كانه ئەوەیە كە ده‌بێت سه‌رچاوه‌كان وشك بكرێن رێگری له‌وكه‌سانه بكرێت كە ده‌سەڵات بۆ بەرژەوەندی خۆیان به‌كار ده‌هێنن.\nبه‌شێكی زۆر له بازرگانان پاڵپشتی ئه‌و كارنامه‌یه‌ی حكوومەت ده‌كه‌ن، كه كار له‌سه‌ر رێگری لە قۆرخكاری بازرگانی بكرێت، تا له داهاتوودا هه‌مووان بتوان بێ جیاوازی له‌سه‌ر بنامه‌ی كێبڕكێ باشترین به‌رهه‌م به كه‌مترین نرخ پێشكه‌ش به هاووڵاتیان بكه‌ن، جوڵه‌یه‌كی هه‌ست پێكراو له بازاڕه‌كاندا ببینرێت.\nسه‌رۆك وه‌زیرانی كابینه‌ی نۆیه‌م، ته‌واوی كارنامه‌ی چوار ساڵی كاركردنی بۆ ته‌واوی پەرلەمانی كوردستان و رای گشتی و وه‌زیرەكان خسته‌ڕوو، ئه‌مەش بووەته جێی دڵخۆشی و ئومێدی خه‌ڵك و بازرگانەكان، جێبه‌جێ كردنی ئه‌وكارنامه‌یه كه سوودێكی زۆر بۆ بازرگانان ھەیە و جوڵه‌ی زیاتر ده‌خاته‌وه بازاڕه‌كانی هه‌رێمی كوردستان.\n06 وه‌به‌رهێنه‌رانی كوردستان پشتگیری كارنامەی حكوومەت دەكەن


بەپەلە .. بەپەلە.. مەلا هەڵۆ روونکردنەوە لەسەر هێرشەکەی بۆ سەر ماریا بلآودەکاتەوە\nمەلا هەڵۆ پەشیمانە لە هێرشەکەی بۆ سەر ماریا هەورامی، بەلآم گۆرانییەکەی بە ناشەرعی‌و خراپ دەزانێت\nلە فایلێکی دەنگی" ڤۆیس " مەلا هەڵۆ حەمە رەشیدکە هێرشێکی "ناشیرینی " کردبووە سەر ماریا هەورامی داوای لێبوردن دەکات و دەڵێت " من پەشیمانم"، بەلآم هاوکات سوورە لەسەر ئەوەی گۆرانییەکە ناشەرعی و خراپە.\nلە ڤۆیسێکدا کە لە تۆڕە کۆمەلآیەتیەکان بلآوکراوەتەوە، مەلا هەڵۆ دەڵێت" من ئەو رایەم بۆ برادەرێک ناردووە کە پرسیاری لێکردووم، من بۆ رای گشتی و بۆ بلآوکردنەوە نەم ناردووە".\nهەروەها دەڵێت" من وەلآمی ئەو کەسەم داوەتەوە کە ڤیدیۆی مەلایەکی بۆ ناردبووم کە کۆمەلێک حەدیس دەهێنێتەوەو دەیخاتە پەنا بێغمبەر( د.خ) لێبێت، کە دەلێت گۆرانی سونەتە، من وەلآمی ئەو مەلایەم دایەوە، بەلآم لە ناوەڕاستی ڤۆیسەکەدا باسی خاتوونێکمان کرد کە گۆرانیبێژەو بەشێوەیەکی ناشەرعی گۆرانی وتووە".\nمەلا هەڵۆ لە درێژەی قسەکانیدا دەڵێت" بەو شێوەیەی باسی ئەو خاتوونەم کرد شێوەیەکی نەشیاو بوو، دەربڕینەکەی خۆمم پێ جوان نییە، ئەگەر ئێستا بیڵێم وا نایڵێم، لەرووی شەرعی و لەرووی عورفیشەوە دەربڕینەکە جوان نییە، پەشیمانم لێی، لە بەینی خۆم و خوای خۆم تۆبە دەکەم".\nهەروەها دەشڵێت" با بڕوات داوا تۆمار بکات و منیش ئامادەی دادگا دەبم، بەلآم ئەو کارەی ئەوم هەر پێ خراپەو، بە ناشەرع دەزانم، تابمێنم رێگا لەو کارە ناشەرعیانە دەگرم".\nمەلا هەڵۆ حەمە رەشید جەخت لەسەر ئەوە دەکاتەوە کە ئەو خۆی هەورامییە و ماریاش خزمیەتی و، دەڵێت "دەبوایە لە رێگای شەرعیەوە لەگەڵی دانیشتمایەو قسەم لەگەڵ بکردایەو، من سەردانی کەسوکارەکەی و خۆی دەکەم و، کەس خۆی نەکاتە خاوەنی".\nسەلاح کوێخا سەرپەرشتیاری پێشووی گەرمیان بە کۆرۆنا گیان لە دەستدەدات


ئه‌كته‌ری كۆمیدی ماهیر حه‌سه‌ن: حیزبێك سه‌یاره‌یه‌كی پێدام بۆئه‌وه‌ی ریكلامی بۆ بكه‌م ره‌تم كرده‌وه ... چاوپێكه‌وتن: زانا دڵشاد دزه‌یی\nWritten by Administrator\tFriday, 23 December 2011 07:28\nئه‌كته‌ری كۆمیدی ماهیر حه‌سه‌ن، دوای به‌شداریكردنی له‌چه‌ند شانۆگه‌ری و زنجیره درامایه‌ك كه له‌چه‌ند ساڵه‌ی رابردوودا به‌رهه‌مهاتوون ناوبانگ و جه‌ماوه‌رێكی زۆریاتری بۆ دروست بوو، ئێستا سه‌رۆكی "تیپی ره‌نگاڵه بۆ شانۆیه" ئه‌ندامه‌كانی له 10 شانۆكاری سلێمانی پێكهاتووه، ئه‌وان شانۆكانیان به‌شێوه‌ی كۆمیدی نمایش ده‌كه‌ن و هه‌ر شانۆگه‌رییه‌ك هه‌شتا بۆ سه‌د جار نمایشی ده‌كه‌ن، ماهیر حه‌سه‌ن ده‌ڵێت "له شانۆگه‌ری ئێستامان (سه‌ردان) له 82 نمایشدا 26 هه‌زار پلیتمان فرۆشتووه".\nسڤیل: سه‌ره‌تا له‌شانۆگه‌ری (سه‌ردان) ـه‌وه ده‌ست پێده‌كه‌ین، تائێستا چه‌ند بینه‌ری هه‌بووه و كه‌ی كۆتایی به نمایشه‌كه دێت؟\nماهیر حه‌سه‌ن: تائێستا 26 هه‌زار بینه‌ر به پلیت بینیوویه‌تی، ئه‌وه جگه له‌میوان كه نزیكه‌ی 3600 میوان بینیوویه‌تی، واتا نزیكه‌ی 30 هه‌زار بینه‌ری هه‌بووه، له‌ماوه‌ی 78 رۆژ بۆ 82 نمایش، رۆژی 17/12 دوا نمایشی شانۆگه‌رییه‌كه‌مانه، وابزانم هیچ شانۆگه‌رییه‌ك ئه‌وه‌نده بینه‌ری نه‌بووه، له‌ساڵی داهاتوو پلان بۆ ئاماده‌كردنی شانۆگه‌رییه‌كی تر داده‌نێین.\nسڤیل: زۆرجار باستكردووه به‌نیازن بێنه شاری هه‌ولێر له‌وێش نمایشی شانۆگه‌رییه‌كانتان بكه‌ن، كه‌چی تائێستا نه‌هاتوونه، ئه‌وه مانای چییه دێن یاخود نا؟\nماهیر حه‌سه‌ن: ئێمه ده‌مانه‌وی و هه‌وڵی زۆریشماندا بێین بۆ هه‌ولێر، به‌ڵام وه‌زاره‌تی رۆشنبیری ئاماده نییه هیچ هاوكارییه‌كمان بكات، ئێمه وه‌ك تیپی ره‌نگاڵه ناتوانین بێینه هه‌ولێر 10 رۆژ شانۆگه‌ری نمایش بكه‌ین و هه‌موو مه‌سروفاته‌كانیش له‌سه‌ر خۆمان بێت، چونكه ئه‌گه‌ر هه‌موو شتێك خۆمان ته‌رخانی بكه‌ین پرۆژه‌كانی دیكه‌مان فه‌شه‌ل دێنی، چونكه سیفاتێك له‌تیپه‌كه‌ی ئێمه‌دا دروست بووه داهاتی نمایشه‌كان هه‌ڵده‌گرین پرۆژه‌ی دیكه‌ی پێ ئه‌نجام ده‌ده‌ین، بۆ نموونه سه‌فه‌ری پێشوومان كه چووین بۆ ده‌ره‌وه‌ی وڵات به‌پاره‌ی سندوقی تیپه‌كه بوو، بۆیه به‌بی هاوكاری وه‌زاره‌تی رۆشبیری ناتوانین بێینه هه‌ولێر.\nسڤیل: ئاخر ئێوه پلیت ده‌فرۆشن، كه‌واته بۆچی حكومه‌ت هاوكاریتان بكات، ئێوه ده‌توانن له‌هه‌ولێریش پلیت بفرۆشن و كاره‌كانی خۆتان پێ ئه‌نجانم بده‌ن، بۆچی چاوه‌ڕێی حكومه‌ت ده‌كه‌ن؟\nماهیر حه‌سه‌ن: راسته پلیت ده‌فرۆشین، به‌ڵام له‌وانه‌یه له‌هه‌ولێر نمایشی شانۆگه‌رییه‌كانمان وه‌ك سلێمانی بینه‌رمان نه‌بێت و ئه‌وه‌نده‌ی سلێمانیش پلیت نافرۆشێت، بۆیه ئه‌گه‌ر وه‌زاره‌تی رۆشنبیری نیوه‌ی مه‌سروفاته‌كانمان بداته‌وه ئاماده‌ین بێینه هه‌ولێر 10 رۆژ نمایشی شانۆگه‌ری بكه‌ین.\nسڤیل: هه‌ندی شانۆكار له‌باره‌ی شانۆگه‌رییه كۆمیدییه‌كانی ئێوه پێیان وایه ئه‌وه‌ی ئێوه ده‌یكه‌ن له‌ئاستێكی زۆر نزم دایه و شانۆگه‌ری گاڵته‌جاریه نه‌ك كۆمیدی، له‌سه‌ر ئه‌و بۆچوونه قسه‌ت هه‌یه؟\nماهیر حه‌سه‌ن: ئه‌و هونه‌رمه‌ندانه‌ی ئه‌و قسانه ده‌كه‌ن بابێن شانۆگه‌ریه‌ك له‌من باشتر بكه‌ن، بابتوانن 10 رۆژ نمایش بكه‌ن، ئه‌و خه‌ڵكانه‌ی دێن بۆ بینینی شانۆگه‌ریه‌كانمان خه‌ڵكی نه‌فام و ئاست بێئه‌قل نییه، ئه‌و بینه‌ری دێته شانۆكه‌رییه‌كانی ئێمه باوه‌ڕناكه‌م له‌هیچ شانۆكه‌رییه‌كی دیكه هه‌بێت، له دكتۆر و ئه‌ندازیار، له‌پارێزه‌ر و هونه‌رمه‌ندان، له كه‌سی باڵای حیزبی و حكومی، له‌قوتابیانی زانكۆ دێن بۆ بینینی شانۆگه‌رییه‌كانمان، مامۆستا ئه‌حمه‌د سالار كه رائیدی شانۆی كوردییه هاته سه‌ر شانۆ سه‌ری بۆمان دانواند و گووتی "ئه‌م كارانه‌ی ئێوه ده‌كه‌ین ئه‌مڕۆ پێویسته به‌حسی له‌سه‌ر بكرێت، چونكه له‌رووی فكر و نواندن و ده‌رهێنانه‌وه ئاستێكی به‌رزی هه‌یه". هه‌روه‌ها ئه‌و بابه‌تانه‌ی ئێمه له‌شانۆگه‌ریه‌كانمان باسی ده‌كه‌ین و ده‌یوروژێنین باوه‌ڕناكه‌م تائێستا ئۆپۆزسیۆن باسی كردبێت، باسی گه‌نده‌ڵی حكومه‌ت و خه‌ڵكیش كردووه، چونكه كۆمه‌ڵگاش به‌شێكه دروستبوونی ئه‌و گه‌نده‌ڵیه، له‌به‌رئه‌وه پێم وایه ئه‌و هونه‌رمه‌ندانه‌ی قسه‌مان پێده‌ڵێت ناتوانن شانۆگه‌ریه‌ك بكه‌ن 10 رۆژ بینه‌ر كۆبكه‌نه‌وه.\nسڤیل: ئه‌ی بۆچی كێشه له‌ناو تیپه‌كه‌ت روویدا كه له‌ئه‌نجامدا كۆمه‌ڵێك هونه‌رمه‌ندی ئه‌ندام له‌تیپه‌كه جیابوونه‌وه، ده‌گوتری له‌به‌ر حیزبایه‌تی بوو، ئه‌وانه‌ی جیابوونه‌وه گۆڕان بوون و ئێوه‌ش یه‌كێتی، وه‌ك چۆن له‌به‌رنامه‌ی به‌رنامه روویدا، ئه‌وه تاچه‌ند راسته؟\nماهیر حه‌سه‌ن: نه‌خێر ئه‌وه هیچ په‌یوه‌ندییه‌كی به‌مه‌سه‌له‌ی سیاسی نه‌بوو، به‌ڵكو ئه‌وه‌ی كێشه له‌نێوان هونه‌رمه‌ندان دروست ده‌كات مادییه، هه‌رچه‌نده هه‌موو ئه‌و ئه‌ندامانه‌ی له‌ئێمه جیابوونه‌وه گرێبه‌ستیان له‌گه‌ڵ تیپ هه‌بووه و حه‌قی خۆیان پێدراوه، به‌ڵام له‌وانه‌یه ئه‌و براده‌رانه بیانه‌وی خۆیان گروپێك دروست بكه‌ن قازانجی مادی بكه‌ن و واهه‌ست ده‌كه‌ن ئه‌گه‌ر وابكه‌ن ده‌ستكه‌وتی مادیان زیاتر ده‌بێت، هه‌روه‌ها غیره كێشه‌یه‌كی گه‌وره‌یه له‌ناو هونه‌رمه‌نده‌كان.\nسڤیل: زۆرجار هونه‌رمه‌نده براده‌ره‌كانت ده‌ڵێن "ماهیر حه‌سه‌ن له‌ئیشی هونه‌ریدا دیكتاتۆر و تاكره‌وه". بۆچی وات پێده‌ڵێن؟\nماهیر حه‌سه‌ن: حه‌سوودیم پێده‌به‌ن بۆیه واده‌ڵێن، له‌هونه‌رمه‌نده‌كان بپرسه بزانه ته‌عامولكردنی من له‌گه‌ڵ هونه‌رمه‌نده‌كان چۆنه، به‌پێچه‌وانه‌وه ئه‌گه‌ر له‌گه‌ڵ ئه‌و تیپه نه‌بوایه، ئه‌گه‌ر له‌به‌ر خاتری ئه‌و براده‌رانه نه‌بێت كه له‌گه‌ڵم دان، به‌شێوه‌یه‌كی تر گرێبه‌ستم ده‌كرد، به‌ڵام ئه‌وانه هه‌مووی هاوڕێمن له‌په‌یمانگا خاتری زۆرم گرتوون له‌هه‌موو روویه‌كه‌وه، له‌به‌رئه‌وه‌ی ئه‌و قسانه‌ی له‌سه‌ر من ده‌كری هه‌مووی غیره‌یه، هه‌موو ئه‌ندامه‌كانی تیپی ره‌نگاڵه كاتێك خۆم ئه‌وانم هێناوه بۆ تیپه‌كه و خۆم ده‌ستم گرتوون و خۆشم پێم گوتوون فه‌رموو ئه‌وه ده‌ق، كی حه‌زده‌كات ده‌رهێنانی بۆ بكات بابیكات، به‌س بۆئه‌وه‌ی نه‌ڵێن ماهیر تاكڕه‌وه، پێم باشه هه‌ر من نه‌بم له‌ناو تیپه‌كه كاری ده‌رهێنان بكه‌م، چونكه هه‌ندی تیپ هه‌بووه كاتێك ده‌رهێنه‌ره‌كه‌ی رۆیشتووه یاخود كۆچی دوایی كردووه ئه‌و تیپه گوژاوه‌ته‌وه، من نه‌مویستووه له‌داهاتوودا تیپی ره‌نگاڵه وای لێبێت، خۆم هانی ئه‌ندامه‌كانم داوه كاری ده‌رهێنان بكه‌ن، ئیتر تاكڕه‌وی و دیكتاتۆری من له‌چیدایه؟ له‌به‌رئه‌وه ئه‌و قسانه ته‌نیا له غیره سه‌رچاوه‌ی گرتووه.\nسڤیل: زۆرجار له‌چاوپێكه‌وتنه رۆژنامه‌وانییه‌كانت باست له‌وه‌كردووه له لوتكه دای، هه‌ست ناكه‌ی له‌خۆبایی بوونێك له‌تۆدا هه‌یه؟\nماهیر حه‌سه‌ن: نه‌خێر من له‌خۆبایی نه‌بوومه و هیچكات به‌ده‌می خۆم نه‌مگوتووه له لوتكه دام، به‌ڵام گوتوومه ده‌توانم له تراژیدیا و كۆمیدیا حه‌قی خۆی بده‌م و له‌هه‌ردووكیان سه‌ركه‌وتووانه نواندن ده‌كه‌م، هه‌روه‌ها پێشم خۆشه كی دێت به‌رامبه‌ر من نواندن بكات چ له‌كۆمیدیا بێت یاخود تراژیدیا، به‌ڵام لیژنه‌یه‌كی دادپه‌روه‌ر هه‌ڵسه‌نگاندن بكات بزانه كی سه‌ركه‌وتووتره، له‌وانه‌یه خه‌ڵكێك هه‌بی بڵێت ماهیر حه‌سه‌ن له لوتكه دایه، به‌ڵام به‌ده‌می خۆم وام نه‌گوتووه.\nسڤیل: له‌به‌رئه‌وه‌ی خاوه‌ن جه‌ماوه‌رێكی زۆری، حیزبه‌كان هه‌وڵیان نه‌داوه بۆ خۆیان راتكێشن؟\nماهیر حه‌سه‌ن: بێگومان زۆرجار شتی وا روویداوه و زۆرجاریش له‌بانگه‌شه‌ی هه‌ڵبژاردن داوام لێكرا ریكلام بۆ حیزبێك بكه‌م و له‌به‌رامبه‌ردا پاره‌یه‌كی زۆر و سه‌یاره‌یه‌كیان وه‌ك خه‌ڵات بۆ دانام، به‌ڵام گووتم ئه‌وه ئیشی من نییه ریكلام بۆ حیز بكه‌م، جگه له‌مه‌سه‌له‌ی نه‌ته‌وه‌یی نه‌بێت ریكلام بۆ هیچ حیزبێك ناكه‌م، چونكه هونه‌رمه‌ند چه‌ند له‌حیزب دوور بێت ئه‌وه‌نده لای خه‌ڵك خۆشه‌ویستتر ده‌بێت، ئه‌گه‌ر هونه‌رمه‌ند حیزبایه‌تی بكات كۆمه‌ڵێك خه‌ڵكی خۆشه‌ویست و جه‌ماوه‌رێكی زۆر له‌ده‌ست ده‌دات.\nسڤیل: ئه‌ی نرخی ریكلامكردنت بۆ كۆمپانیاكان چۆنه؟\nماهیر حه‌سه‌ن: من حه‌زده‌كه‌م نه‌ك ماهیر حه‌سه‌ن هه‌ر هونه‌رمه‌ندێك كه ده‌ركه‌وتووه و ناوبانگیان هه‌یه ریكلام بكه‌ن له‌ئاستێكی زۆر به‌رز و داوای پاره‌یه‌ك بكه‌ن كه حه‌قی خۆی وه‌رگرێت، نه‌ك به‌پاره‌یه‌كی كه‌م له‌وانه‌یه بۆ كه‌سایه‌تی هونه‌رمه‌نده‌كه خراپ بێت، من تائێستا له‌ده‌فته‌رێك دۆلار كه‌متر ریكلامم نه‌كردووه، هونه‌رمه‌ندیش هه‌یه به پێنج وه‌ره‌قه ریكلامی كردووه، ئێستا هاوڕێیه‌كی خۆم هه‌یه به‌ناوی كاك هه‌ڵگورد له‌كوردستان تیڤی به‌رنامه‌ی هه‌یه، ریكلامێكی بۆم دۆزیه‌وه و پێم گوت له 10 هه‌زار دۆلار كه‌متر نایكه‌م، ئیتر تاوه‌كو ماوه‌یه‌ك خاوه‌ن ریكلامه‌كه هه‌وڵیدا به 8 هه‌زار دۆلار رازیم بكات، به‌ڵام به‌و نرخه نه‌مكرد.


بۆ كوێ بڕۆین؟\nلە گەمژەییم نییە، تا ئەم دەقەیەش بە سەفەر نەبێت تاقەتی ئەوروپا و شتم نییە.\nئەزانم ژیان لەوێ بەراورد بە ئێرە چۆنە. مەسەلەن لەسەر حەزە بچوكەكانت، لەوانە لێخۆڕینی پاسكیل، نابیتە قەشمەر و جێ قسەوباسی خەڵك. فەرقی هەیە چاوت دوو دیمەنی سروشتیی ببینێت، چوار سەگی روخۆش و پۆشتە بەلاتدا تێپەڕن، پۆلێك كۆتر دڵخۆشیی خۆیان بەوەی لە چواردەورتن و ئازاریان نایەی بە گمەگم دەرببڕن. چی لەوە باشترە منداڵان ببینیت پۆشتە و پڕ لە خەیاڵ بەرەو قوتابخانە كەوتونەتەڕێ، ژنان بێ خەمی دەركەوتنی سنگ و پوزیان دەسوڕێنەوە و نابنە شوێنی توانجی رێبواران، خانەنشینەكان تێر و تەسەل خۆیان گۆڕیوە و لەو سەدان كیلۆمەتر باخ و سەوزاییەی بۆ پیاسەكردن تەرخانكراوە، بجوڵێن و چەند ساڵێكی دیكە بخەنە سەر تەمەنیان؟\nئەزانم لێرە كە دەگەڕێیتەوە ماڵەوە دە جار دڵت تێكهەڵاتووە بەو دیمەنانەی بینیوتن. تەنها تف هەڵدانی هەندێك "بەناو بەشەر" بۆ سەر شەقامەكان بەسە بۆ ئەوەی نیوەڕۆ نانت بۆ نەخورێت. بڕۆ بۆ سەرا و ئەبینیت سەگێكی بێناز كەوتۆتە ناو ژاوەژاوی چاخۆرەكانی ناو بازاڕەوە، هاوهوی ئەو مناڵە عەلاگە فرۆشانەی بە "توو خوا خاڵە گیان لێم بكڕە" ئەیانەوێت دووسەدوپەنجا دینار لە بازاڕەكە بۆ لای خۆیان راكێشن، راوی دەنێت.\nلە هەمووی خۆشتر ئەوەیە لە شوێنێك بژیت هەست نەكەیت دەسەڵات لە مۆبایلەكەتدایە، لە فەیسبوكەوە چاودێریت دەكات، بگرە لە ژووری نوستنەكەشتدایە. خەون بە وڵاتێكەوە ئەبینم بچمە بەردەرگا و لوتم نەتەقێ بە لوتی دەسەڵاتدا. لێرە لە عەمودەكەی بەردەم ماڵتەوە كە وایەر خنكاندویەتیی، هەست بە بوونی حكومەت و دەسەڵات دەكەیت تا دەگات بەو كۆڵان و شەقامە سەرەكییانەی شار كە حزب نەماوە بارگەی خۆی لێ نەخات.\nجارێ فریا نەكەوتوین تەنانەت خەمی پیسبون و سوتاندنی روبارەكانمان و دارستانەكانمان بخۆین، چجای ئەوەی ببنە شوێنی مەلەكردن و پیاسەكردن. گلەیی و گازندەی ترمان زۆرن. چاوت بكەوێتە سەر كوێ، شێی دواكەوتوویی دایڕزاندووە و هەتاوی گەشەسەندنی بەرنەكەوتووە.\nلەگەڵ ئەمانەشدا، شتی دیكەمان هەیە. من سەیری ئەو پیاوانە ناكەم كە دێنە سەر شاشەكان و دەیانەوێت پێمان بڵێن دۆزەخ لێرە باری كردووە. سەیری ئەو هاوڕێیانە ئەكەم پێیان ئەڵێیت وەڕسم و خێرا لەسەر سەرتن، سەیری ئەو خوێندكارانە ئەكەم كە لە هەموو شوێنێكەوە وشەی شیرین بۆ مامۆستاكانیان دەنێرنەوە، لەو نەخۆشانە ئەڕوانم دڵیان بە پزیشكە بەڕەحم و زیرەكەكان خۆشە و دوعای خێریان بۆ ئەكەن، ئەو نوسەرە قەڵەمجوانانەی دوو خوێنەر خۆیان ئەگەیەننە لایان و رۆحی كزیان بە خۆشەویستیی گەرم ئەكەنەوە. ئیدی هەر بەو شێوەیە.\nبا ئێرە یەكجار هێندە لە پێشچاوی خۆمان نەخەین. دەیان شوێنی وەك جگەرخانەكەی مام ئەنۆر لە شەقامی مەولەویی، كە لوتفی جوانی و شیشە تەنك و هەرزانەكانی ئەخاتە ناو نانی بازاڕیی گەرمەوە و پێشكەشتی دەكات، بۆ ئێمەیەك كە یادگارییمان لەگەڵی هەیە و چێژبەخشە، لە هیچ شوێنێك نایدۆزیتەوە. لای كەم جیلی ئێمە، تازە فێری ئەوە بووین لەگەڵ خزماندا سەروپێ و كەڵەشێر و مریشكی كوردیی و قاز لە نیوەڕوانی هەینییدا خۆش بكەین، بەیانیانی شەممان ناوساجیی و ماستی بۆكڕوز نۆش بكەین.\nدنیای ئێمە تەنها بەسەر كۆیلە و دیكتاتۆریشدا دابەش نەبووە، خەڵكێكی زۆر لەو نێوەندەدا هەن و بە شێواز و رێگای جیاواز لە بەلەمی ژیاندا بەرەو شوێنێكی باشتر سەوڵ لێ دەدەن.\nبۆ هەركوێ بڕۆین ئێرە لێمان نابێتەوە. خۆ مێشكمان هاردی كۆمپیوتەر نییە بە گەیشتنمان بە وڵاتێك ئەوەی لەسەری تۆماركراوە بە كلیكێك بسڕینەوە و شتێكی نوێ بەڵام لە هەندێك شوێندا رەق و وشكی لەسەر داونلۆود بكەین. ئەوەش لەولاوە بوەستێت كە زۆر ناخۆشە لە وڵاتێكدا بژیت نە كەس خۆشیبوێیت و نە كەس رقی لێت بێت. بۆ كوێ بڕۆین؟ دەریاكانیش لە سەرهەڵگرتنی ئێمە و لوشدانمان بێزار بوون.\nمن تۆ سارد ناكەمەوە لە جێهێشتنی ئێرە، بەڵام دەبێت بیرت بخەمەوە كە كۆچبەر ئەو مەخلوقەیە نیوەی لە وڵاتەكەی خۆی جێدەمێنێت و نیوەی دەگات. دەبوو بیرت بخەمەوە ئێرە لە توانایدايە باشتر ببێت، ئەشبێ باشتر بێت. مەگەر ئەو كاتە تۆش وەك جەستەیەكی كامڵ و رۆحێكی پڕ بەسەر زەوییدا هاتوچۆ بكەیت.\n3 دڵشكان لە هەموو شت: بایكۆت یان دەنگدان؟\n4 بۆچی وازم لە گفتوگۆی تەلەفزیۆنەكان هێنا؟\n5 قەشمەریات بە پرسیاری "چی بكەین؟"\n6 ترس و بێ هیوایی\n7 ژنی باڵاپۆش وەك مۆدێل


پانتایی جەنگ و کاریگەرێتی گوتار…، هەڵۆ بەرزنجەیی – Peshmergekan\nوتارەکەی چەرچڵ لە پەرلەمان لە سەردەمی دووەم جەنگی جیھانی دا,بۆ گەلەکەی کە وتی: ” من تەنیا فرمێسک و خوێنم ھەیە پێشکەشتان بکەم”!…\nبەناوبانگە… ئاخر هەردوو وشەی فرمێسک و خوێن تەواوی چەرمەسەرییەکانی جەنگیان لە خۆگرتووە، بۆیەکا پەیامەکەی ناوبراو زۆر بەخێرایی گەیشتە جێی…\nلەوەتەی شەڕی داسەپاوی رووسیا بەسەر ئۆکراینا کڵپەی سەندووە، ناو و ڕۆڵ و سەرکردایەتی ڤۆلۆدیمێر سێلێنسکی Wolodymyer Selenskyi بۆتە جێی سەرنج و باسی جیھان.\nئەم سەرەک کۆمارە، ئەگەرچی کەسایەتییەکی ھونەرییە، لێ توانیویەتی سەرکردایەتی وڵاتەکەی بکات و لەسەخترین ڕۆژەکانی پێیدا تێدەپەڕێ و لێهاتووانە بەڕێوەی بەرێ . کاتێ مرۆ بە دیقەتەوە گوێ بۆ قسە و وتارەکانی دەگرێ و سەرنج دەدەیتە ھەڵوێستی و بیر لە ھزر و بیرکردنەوەی دەکەیتەوە، دەڵێیت: بەڕاستی شایستە ئەو ناوبانگە جیھانییە کە بەدەستی ھێناوناوە و دەکرێ و ھەقە! بۆ لێوە فێربوون، پەڕۆک لەم کەسایەتییە دادڕین.\nسێلێنسکی.. لە یەکەم چرکەساتی شەڕەکەوە لە رۆژی 24.32.20222 ەوە قسە بۆ نەتەوەکەی دەکات، پەیڤەکانی بۆ گەورە و بچووک و ژن و پیاو و قوتابی و سەربازە… متمانەیان پێ دەبەخشێ و نایەڵێ ئیرادەیان تێک بشکێ و ورە بەرز ڕایان دەگرێ و هانیان دەدات بەرگریی لە نیشتمانەکەیان بکەن و هیوای سەرکەوتنیان دەنێتە بەر.. کە بۆ جیھانیش دەکات، بەڕاستی قسەکانی ئاڕاستەی جیھان دەکات. لە دەرگای ویژدانیان دەدات، لە کایەی مێژوو دەیان دوێنێ و لاپەڕە ڕەش و تاڵەکانیان وەبیر دێنێتەوە، هەست و نەستیان وەئاگا دێنێتەوە .. ڕوو لە هەموو توێژ و دەستەوتاقمێکی کاریگەر دەکات، شەرم لە جیهانیش ناکات و بە دەنگی بەرز ڕەخنە دەگرێ و داوا دەکات رووسیا وەتاق بخەنەوە و گەمارۆی توند بخنە سەری..\nسواڵی جیهانیش دەکات بۆ بەهانا هاتنی نەتەوە و نیشتمانەکەوەیی و بەدەستهێنان پشتیوانی دۆستتان و مسۆگەرکردنی سەرکەوتن..\nبا سەرنج بدەینە دوا وتاری لە کۆڕبەندی ئابووری جیھانی WEF کە ئێستا لە داڤوس / سویسرا بەڕێوە دەچێ . دیارە هەموو بەشدارییەکانی لە ڕێگایی پەیامێکی ڤیدیۆییەوەیە .\nداوا دەکات:” ئەو گەمارۆ کەمەی خراوەتە سەر رووسیا بەس نییە و پێویستە گەمارۆ بخرێتە سەر سەرچاوەی وزەی رووسیا”.. کە تا ئێستا سەرچاوەی پۆتینە بۆ دڕیژەدان بە شەڕەکە .هەر لێرەدا داوا لە جیھان دەکات:” بێن بەشداری لە بیناکردنەوە و دروستکردنەوەی ئۆکراینا بکەن، بەو پارەی رووسیا کە سڕ کراوە”.\nباس لەو گرانییە دەکات کە خەریکە دەبێتە مەترسی قڕان و برسێتی لە جیھاندا. ئەفەریقا کە کیشوەڕێکە بەرەو وشکبوونەوە و قاقڕی دەچێ، بە پێی ڕاپۆرتێکی Oxfam & Save The Children هەر 48 خولەکێک لە برساندا منداڵێک دەمرێ، ئێستا بە هۆی شەڕەوە کە دەرفەت نییە دانەوێڵەی ئۆکراینا و رووسیایان وەک سەرچاوەی خۆراکی ژیان بگاتە دەست دانیشتوانی ئەم کیشوەرە . تاوانەکەش دەگێڕێتەوە بۆ روووسیا کە ڕێ بە کەشتییەکانی نادات، دانەوێڵە بگوێزنەوە بۆ بازاڕەکانی جیھان…\nدەڵێ: “شەڕ ھەتا ئەو کاتە بەردەوام دەبێت، کە جیھان بازرگانی لەگەڵ رووسیا دا بکەن” ئەمە قسەی پارێزگاری کیێف،ڤ . کلیچکۆیە. پێشتریش لە چاوپێکەوتنێکدا وتوویەتی :” شەڕ تانک و تۆپ و تەکنەلۆژیای سەربازی یەکلای ناکاتەوە، بەڵکو ئیرادەی مرۆڤ ،کە ئێمە خاوەنین بڕیاری لەسەر دەدات و دەیباتەوە”.\nهەتا ئێستا سێلێنسکی نزیکەی 150 وتاری داوە، بە جیاجیا بۆ زۆربەی وڵاتان، لە بەردەم پەرلەمانی وڵاتانی ئەوروپا، ئەمەریکا و ژاپۆن.. دوێنی لە داڤوس و پێش چەند ڕۆژێ لە فیستیڤاڵی سینەمایی کان و زۆربەی بۆنە سیاسیی و کولتوورییەکانی جیھاندا وتاری داوە.\nبێ ھیچ کێشەیەک وتارەکانی بەشی کتێبێکی باش دەکەن، ھەر بۆیە لە ئەڵمانیا دوو کتێبی گرنگ لە بەھێزترین وتارەکانی بۆ مێژوو دەردەچێت. بە ناوی ” دە وتاری دژ بە جەنگ” “. Droemer دەری دەکات و کتێبی دووەم بەناوی ” بۆ ئوکراینا- بۆ ئازادی” دەزگای Ullstein دەری دەکات،کە ٢٤ وتاری لەخۆی گرتووە و دواترینیان لە 30.3.2022 دا پێشکەش کراوە. داھاتی ئەم کتێبانەش بۆ پێداویستییەکانی گەلی ئۆکراینا تەرخان دەکرێت و سەفارەتی ئۆکراینا لە پاریس سەرپەرشتی دەکات…\nسێلێنسکی.. لەوەتەی جەنگ ھەڵگیرساوە بە فانیلەیەکی ڕەنگ سەوزیی زەیتونییەوە بە ئاڵای وڵاتەکەیەوە، بە ڕووخسارێکی نێو بەرەی جەنگەوە زۆر بە سادەیی و ساکاریی دەردەکەوێ و سەرشان و ملی بە مەدالیا و نیشانەی جۆراوجۆر نەڕازاندۆتەوە، وەک ئەوەی فشە مارشاڵەکانی ڕۆژهەڵاتی نێوین خۆیانی پێوە بادەدەن..\nلەگەڵ ئەوەشدا کە لەژێر ئاگربارانی بەردەوامی موشەک و بۆمبابارانی ھێزە ئاسمانی و سەرزەمینییەکانی رووسیادایە، بە ئارامی و لەسەرخۆیی دەردەکەوێ و دەدوێ و وتار پێشکەش دەکات.. ئەم ئارامی و لەسەر خۆییەی سیفەتێکی دیکەی ئەرێنییە و بۆتە جێی بایەخ و سەرنجدانی جیھان و مایەی سەرچاوەی وزە و ورەی بەرزی گەلەکەی…لەم دۆخە دژوارەدا زۆربەی وتارەکان بۆ خۆی دەیان نووسێ و راوێژکارەکانیشی ھاوکاری دەبن..\nبەڕووی ناوخۆدا بەردەوام جەت لەسەر یەکێتی و یەکگرتوویی ئۆکرایناییەکان دەکات و داوایان لێدەکات ئەم چەکی یەکگرتنە دروست بکەن و بپارێزن بۆ بەرەنگاربوونەوەی داگیرکاریی و بە ڕووی جیھانیشدا داوای کۆمەک و بۆ نەتەوە و نیشتمانەکەی دەکات و سزا و گەمارۆدانی رووسیاش خواستێکی تری بەڵگەنەویستێتی و بانگەوازی وەستاندنی شەڕەکەش دەکات، بێ ئەوەی چۆک دا بدات بۆ دوژمنەکەیی و هەر بڕیارێکی ئاشی و شەریش بە دەنگی گەلەکەی بەڕێوە دەبات،کە پێچەوانەی رووسیایە،کە لە حەز و ئیرادەی پۆتیندا خڕ بۆتەوە. رووسیا هەر ئەوەی دەوێ دارودەستەیەک لە ئۆکرانیا دەسەڵات بەدەست بگرن، دەستچێنی مۆسکۆ و کوتەکی درێژی پۆتین بن و بەکرێگیراوی ڕووسیا و هەرگیز بیر لەوە نەکەنەوە سەربەخۆ و ئازادانە بڕیار بدەن.\nسێلێنسکی داواکانی لە حکومەت و دەسەڵاتداران و سیاسییەکان و رۆشنبیران و ھونەرمەندان و سینەماکاران و موزیکژەنان و وێنەکێشان دەکات، بە دەسەڵات و حیکمەت و ھونەر و پیشەکەیان پشتیوانی بکەن لە ئۆکراینا..\nدەڵێ : ” موزیکەکەمان ھێلەکی خۆپاراستنی لەبەردایە لەبری Smokings ، داوا دەکەم: لە تۆڕە کۆمەڵایەتییەکان باسی مێژووی شەڕەکەمان بکەن! ڕاستییەکان بگێڕنەوە، بەھەر شێوە و شێوازێک دەتوانن پشتیوانیمان بکەن، بێدەنگیمان ناوێ” …\nلە وتارێکیدا لە ڤیستیڤاڵی سینەمایی Cannes باسی فلیمەکەی Apokalypse Now و تاوانەکانی ناو ڤێتنام وەبیر دێنێتەوە.. بە گاڵتەجارییەکەوە پەیام بۆ پۆتین دەنێرێ و دەڵێ :” سبەی بەیانی حەزم لە بۆنی ناپاڵم”ە.. فیلمی بەناوبانگی چارلی چاپلن The Great Dictator بە بیر بەشداربووان دێنێتەوە و دەپرسێ: ” ئایا کاتێ دیکتاتۆریی ھەبێت ! دەبێت سینەما بێدەنگ و قڕوقەپ بێت!! .. ئەگەر شەڕێکی ئازادیخوازانە ھەبێت!! ڕەوایە سینەما بێدەنگ بێت!؟.. دەڵێ” ئێمە پێویستمان بە (چاپلن)ێکی نوێیە تا پێمان بڵێ ھەنووکە سینەما نابێت بێدەنگ بێت”..\nسێلێنسکی.. سەرۆک کۆمارێک لە هەموو ئاستەکاندا دەزانێ بە چ شێواز و میتۆدێک بۆ گەلی خۆیی و جیھان دەدوێت..هەر بۆیەشە سۆز و سیمپاتی و پشتیوانی حکومەت و میللەتانی زۆربەی جیهانی بەدەست هێناوە و سەرکەوتووانە هاتۆتە پێشێ.\nلە 17.3.2022 بە وتارێکی 15 خولەکی لە پەرلەمانی ئەڵمانیا، ئەم وڵاتە گەورە و بەھێزەی ھەژاند… لێرە ئازار و ژانەکانی سەردەمی جەنگی سارد و دیوارەکە و دوو دەوڵەتی ئەڵمانیای وەبیر ئەم گەلە ھێنایەوە، کە تا ساڵی1989 درێژەی کێشا… بەتەوسەوە ڕووی لە ڕاوێژکاریی ئەڵمانیا Olaf Scholz کرد- ئەم ڕاوێژکارە کە سەر بە پارتی سۆسیال دیموکراتە و کەمێک لەژێر کاریگەرێتی بیرکردنەوە و هەڵوێستی نەرێنی بەرژەوەندپەرستی کۆنە ڕاوێژکاری ئەڵمانیاGerhard Schröder دایە کە ناوبراو بەرژەوەندییەکی گەورەی لەگەڵ Putinدا ھەیە و لە پرۆژەی گەورە Nord Stream2 دا پۆستی ڕاوێژکاریی ھەیە و ڕێگریی لەوە دەکات چەکی قورس بنێردرێ بۆ ئۆکراینا- سێلێنسکی وتە بەناوبانگەکەی سەرۆکی ئەمەریکا Ronald Reagan دەداتەوە بە ڕوویان دا،کە داوای ڕووخانی دیوارەکەی لە گۆرباتشۆڤ و هۆنیکەر کرد و دەڵێ: ” ئەو دیوارە بڕوخێنن” واتە ڕێگە بدە چەکی قورسمان بۆ بێت با ئەو دیوارەی شەڕی پۆتین بڕوخێنین بۆ ئاشتی ..\nپێویستە بوترێ پێدانە هەڵوێستی حکومەتی ئەڵـمانی لە ئەوروپادا لەهەمبەر شەڕی ناوبراو لاوازە، بە هۆکاری ئابووریی،کە نزیکەش ٪٦٠ ڕێژەی گازی لە رووسیاوە بۆ دێت. هەندێ هۆکاریی مێژوویی و جوگرافیایی و سیاسی و ئایدۆلۆژیش،بوونەتە رێگرێکی تەواو لە بەشداری چالاکی ئەڵمان لەم شەڕەدا، بە پشتیوانیکردنی ئۆکراینا.\nشایانی باسە، سەرەک کۆماری ئەڵمانیا Frank-Walter Steinmeyer کە سەر بەھەمان پارتی شرۆیدەر و شۆلسە/ سۆسیال دیموکرات و بەشدارە لە پرۆژەکەی نۆرد ستریم دوو دا، ویستی سەردانی ئۆکراینا بکات، سێلێنسکی ڕەتی کردوەە و بە ڕاشکاوی وتی: ” تۆمان نامانەوێت بێت و پێشووازیت لێ ناکەم!.. کەسێک با بێت/ ڕاوێژکار کە بڕیاری چەک ناردنی بەدەستە” . ئەمەیە ھەڵوێست و ئیمانی بەرز و باوەڕ بە دۆزی خۆت و ڕێزگرتن لە کێشە و خاک و نەتەوە و بوون و ناسنامەی خۆت.\nلەوتارەکەی 23.3.2022 لە پەرلەمانی فەرەنسا کاولکاریی ئۆکراینا دەچوێنێ بە کاولکاری Verdun کە لەیەکەم جەنگی جیھانیدا خاپوور کرا. ھەر لێرە لە فەرەنسا ئاماژە بە دروشمە گەورە سێکوچکەییەکەی شۆڕشی فەڕەنسا( ئازادی، یەکسانی و برایەتی) دەکات! دەڵێ: ” ئۆکرایناییەکان چاک دەزانن بەھای ئەم دروشمە لای فەرەنسییەکان چەند بەرز و بەنرخە” … ھەر لەم میانەدا گوتەکانی چەرچڵ و شکسپیر بە بیر دێنێتەوە ” هەبین یا نەبین ” : ئەوجا رۆڵێکی ئەکتەری بەناوبانگ جۆن پلۆ مۆندۆ بەبیر دێنێتەوە.. دەڵێ ” گەر لەم شوێنەدا نەبێت، ئەی من لە کوێدا ئەم وشە بھێنمەوە یاد کە ھی بەریتانیای گەورەیە”…\nلە ئیسپانیا باسی کوشتاری Guernica بەیادی ئیسپانییەکان دێنێتەوە و لە پورتوگال باسی شۆڕشی Nelken دەکات و لە دانیمارک خەباتی رزگاریخوازی لە دژی ئەڵمان وەبیر دێنێتەوە و بیری گەلانی ئەوروپا دێنێتەوە و بچنە ئەو دۆخەوە کاتێ خۆتان بەو وێنەیە نمایشت دەکەن نیشتمانیان داگیرکراوە و دەکوژرێن و کاول دەکرێن…\nلە وتارەکەیدا بۆ ژاپۆنییەکان باسی Tschernobyl دەکات و وەک مۆتیڤ لە چەقی باسەکەیدا دەیخاتە ڕوو. ھەروەھا بێ ئەوەی باسی فۆکۆشیما بکات، دەڵێ:” ھەر یەک لە ئێوە دەزانێ چەرنۆبەل واتای چییە!…\n“بەڵێ ھەموو ئەم ڕاستییانە بەستراوە بە یەکگرتوویی خۆمانەوە”. مەبەستی گەلەکەی خۆی و تێكڕای مرۆڤایەتییە،دەنا هيريشەی چەکی ئەتۆمی پۆتین لە ئان و ساتدایە.\nسەرۆکی ئۆکراینا، لەھیچ وتارێکی دا چەمک و وشەی: (ئازادی، ڕوومەت یاخود پاڵەوانێتی)، لە بیر ناکات و دوا وتەیشی ھەمیشە شکۆی ئۆکرانیا (Slava Ukraine ) ەیە…\nلە دوا وتاریدا ئاماژەی داوە بەوەی : “تا جەنگ تەواو دەبێ، بەردەوام بین لەسەر بەرگریی.. ھەموو ڕۆژێ ئۆکراینایی دەگلێن و دەمرن بۆ ئەوەی ئێمە سەربەخۆ و ئازاد بژین”… کاتێ رۆژی 22.5.2022 سەرۆکی وڵاتی پۆلۆنیا Andrezej Duda بۆ سەردانی کیێف چوو، سێلێنسکی وتی: ” بێ ئۆکراینایەکی ئازاد، پۆلۆنیایەکی ئازاد ناتوانێ ببێت”.\nئەم هەقیقەتەی جوان پێکاوە، چونکە چاوچنۆکی پۆتین هەر بەسەر ئۆکرایناوە ناوەستێ، ئاخر سروشتی دیکتاتۆریی شەڕانگێز وایە ،هەموو جیهان چاو و حەزی پڕ ناکاتەوە…پرۆفیسۆری دەرونناسی بەناوبانگی ئەڵمانی Hans Jürgen Wirth دەڵێ: ” پۆتین نەخۆشی دەسەڵات و گەورەیی هەیە لە فۆڕمی نێرجسیتێکی کاولکارانەدا “\nبەڵێ .. ئەوروپا بە گشتی ئەم شەڕەی رووسیا و پۆتین بە دژی دیموکراسی و ئازادی دەزانن و گیانی چاوچنۆکی و فراوانخوازی پۆتین بۆتە جێی مەترسی وڵاتانی بە تایبەت رۆژھەڵاتی ئەوروپای ژێردەستی شوورەوی جاران . ئەم ھەڕەشە و ترسە ھەردوو وڵاتی سوید و فینلەندایشی ھێنایە سەر قەناعەتی بە ئەندام بوون لە ڕێکخراوی NATO دا ، لە کاتێکە چەندەھا ساڵە ئەم دوو وڵاتە بێلایەنی خۆیان ڕاگەیاند بوو.\nلە وتاری کۆڕبەندی ئابووری Davos دا، لە وڵاتی سویسرا دەڵێ:” جیھان باوەڕی بە ئیرادەی ئۆکراینا ھەیە… ئێمە چین و چمان کردووە و چ دەتوانین بکەین”.\nبە کورتی بەپێی گووتەی شارەزا و لێکۆڵەر و چاودێرەکان، لە ئایندەشدا سێلێنسکی ھەر وتارێک بدات، ئەوە دەردەخات کەوا ئۆکراینا ئەم شەڕە نادۆڕێنێ…\nشایانی باسە ڕۆژی دووشەممە23.5.20222 بۆ یەکەمجار دادگای ئۆکراینا سزای زیندانی ھەتاھەتایی دا بەسەر سەربازێکی رووسیدا سەپاند، کە کەسێکی سڤیلی تەمەن 62 ساڵ کوشتووە. ئەمەش ڕەھەندێکی نوێ و تایبەتمەندییەکی تری شەڕی ئۆکراینای بەخۆوە گرت… ئەم شەیپوورە بەڕووی سەربازانی رووس و جیھان دا ھەڵگری ئەو پەیامەیە کەوا : مەیدانی شەڕیش گۆڕەپانێکی واڵا نییە بۆ تاوان ئەنجام دان و کوشتنی کەسانی بێ بەرگریی و بێ چەک…\nھاوکات ئاگادارکردنەوەی هەموو سەربازانی رووسیایە، گەر تاوان ئەنجام بدەن لە دەست دادگا رزگارتان نابێت… جێ بایەخە کەوا لە کێیڤ دادگایی ژمارەیەکی زۆری تریش وا بەڕێوە…\nئەی ئێمەی کورد؟؟!!…\nلەم میانەدا لە دوو بڕگەدا بە خێرایی دۆزی کورد بەسەر دەکەمەوە و گرێی دەدەم بەم باسەوە…\nئایا کورد تا ئیستا پەیامێکی پوخت و ڕوون کراوە بەڕووی میللەتانی سەردەستی خۆیدا واڵا کراوە! ،کە ھەموو ژان و ئازار و کوێرەویییەکانی لە خۆی گرتبێ و ھەڵگری ڕەگەزی ھۆشیاری و بە ئاگا هێنانەوە و تێگەیاندن بێت!!، بۆ ئەوەی ئەو گەلانە دروست لێی حاڵی بن و لایان ڕوون بێتەوە: تا کێشەی کورد چارەسەر نەبێ، ئەوانیش مەحاڵە بتوانن تامی ئاشتی و ئارامی بچێژن.. ناتوانن بە ئارامی بژین، گەشە و پێش ناکەون.. وە ھەروەھا بۆ ئەوەی چیدی خوێنی ڕۆڵەکان بە خۆڕایی نەڕژێ، پێویستە ڕێ لە بازرگانی شەڕ و داگیرکاریی بگرن و گوشار بۆ سەر حکومەت و دەسەڵاتی خۆیان بھێنن، چارەسەرێکی بنەبڕی ئەم پرسە بکەن. کوردیش پێویستە بێتە خاوەنی ماف و دەسەڵاتی خۆی و سەقامگیریی و تەبایی باڵ بەسەر ناوچەکەدا بکێشێ ؟!…\nیاخود کورد ھەر ئەوەی کردووە: شەرمنانە دەستی ڕازی بوون بۆ تاوان و ستەمەکان بەرز بکاتەوە. نە خۆی بزانێ چی دەوێت و نە دۆست و دوژمن لێی حاڵی بن !! دەبێت هەر سروود و گۆرانی بۆ پێکەوە ژیانی درۆزنانە و نابەرانبەر بکات لەگەڵ داگیرکەری بکوژ و خوێناویدا و بە فشە ماف ڕازی بێت.، کە ئەویشی پێ ڕەوا نابینن. بە دەبڕینێکی تر، گوتاری کوردیی هێڵی تۆخی کێشاوە لەنێوان خۆیی و ئەوانی داگیرکەر و دوژمن و بێگانەدا؟!.\nباشە ئەوە دەبینین سەربازێکی داگیرکەری رووسی لەسەر کوشتنی تاکێکی ئۆکراینایی سڤیل چ چارەنووسێک ڕووبەڕووی بۆوە… دەسەڵاتی ئۆکرانیا چۆن مامەڵەی کرد.\nئایا بکوژانی کورد چ کاردانەوەیەکی هەبوو،هەیە بەرانبەر بە : داگیرکەرەکانی، بەرپرسە باڵاکانیان،ئەو فرۆکەوانانەی بۆمبابارانی هەڵەبجەیان کرد، هەڵوێستمان چ بوو بەرانبەر بەرپرس و ئەفسەرە پلە باڵاکانی پاڵەوانەکانی ئەنفال و وێرانکەرانی کۆبانی و خوێنڕێژانی سنەی خوێناوی .\nمشتێ لە ناوەکانی(( ئەتاتورک و سەدام و ئەسەد و خومەینی و ئەردۆغان، زەعیم سدیق و عەلی کیمیاوی و نزار خەزرەجی و وفیق سامەڕایی و تاریق رەمەزان و ئاغایانی بەنی سەدر و خاڵخاڵی و جەعفەریی و سەحراوی…و هتد)) تراژیدیای مێژووی نەتەوەی کوردی ستەم لێکراومانە .\nحەکیم کاکەوەیس جوانی پێکاوە ، لە ڕۆمانی تەونی جاڵجاڵۆکەدا لە زمانی “ھەقەلی” یەوە دەنووسێ : قەیدی چییە؟.. من یەخسیری جەنگم و لە بەرەی شەڕدا گیراوم! نەختێکی دی ، وەک ئەفسەرە زلەکەی بەعسم لێ بکەن! ڕێبازی شۆڕشم بۆ ڕوون بکەنەوە و ئازادم کەن! دەبێ ئەوەندەی ئەویشم ڕەوا نەبینن” ؟!..\nسەرنج: سوود وەرگیراوە لە چەند وتارێکی رۆژنامەی تاگەسشپیگل و بینینی چەند گوتارێکی ڤیدیۆی سێلێنسکی …\nهەڵۆ بەرزنجەیی 29/٥/٢٠٢٢


كەسێ نوێژ نەكەر چی سزایەكی بۆ دانراوە لە ڕۆژی دوایدا ؟ : ماڵپەڕی وەڵامەکان\nنوێژحوکمى نوێژنەکەركەسێ نوێژ نەكەر چی سزایەكی بۆ دانراوە لە ڕۆژی دوایدا ؟\nنوێژ كردن یەكێكە لە كۆڵەكەكانی ئاین:\nپێغەمبەری خوا ﷺ فەرموویەتی:((بُنِيَ الإسلامُ على خمس: شهادة أنْ لا إلـهَ إلاَّ الله وأنَّ محمداً رسول الله، وإقام الصلاة، وإيتاء الزكاة، وصوم رمضان، وحج البيت)) [رواه البخاري ومسلم] .\nواتە: ئیسلام لە سەر پێنج پایە بنیات نراوە: شایەتی دان بەوەی كە: هیچ پەرستراوێك نى یە شایستەی پەرستن بێت جگە لە خوا وە بەڕاستی (محمد ﷺ) پێغەمبەری خوایە، وە كردنی نوێژ بە ڕێكوپێكی، وە زەكات دان، وە ڕۆژووگرتنی مانگی ڕەمەزان، وە حەجكردنی ماڵی خوا.\nوە نوێژ كردن نیشانەی جیاكردنەوەی مرۆڤی ئیماندارە لە مرۆڤی بێ ئیمان و كافر:\nوە نوێژكردن یەكێكە لە مەرجەكانی برایەتی ئاینی:\nخوای گەورە لە قورئاندا فەرموویەتی: [فَإِن تَابُواْ وَأَقَامُواْ الصَّلاَةَ وَآتَوُاْ الزَّكَاةَ فَإِخْوَانُكُمْ فِي الدِّينِ] [سورة التوبة: (11)] .\nلە بەر هەموو ئەمانە و چەندین هۆكاری تریش نوێژ نەكردن تاوانێكی زۆر گەورە و ترسانە و سزاكەشی زۆر سەخت و ناڕەحەتە:\nخوای گەورە لە قورئاندا فەرموویەتی: [فَوَيْلٌ لِّلْمُصَلِّينَ (4) الَّذِينَ هُمْ عَن صَلَاتِهِمْ سَاهُونَ (5) ] [سورة الماعون] .\nواتە: فەوتان و نەمان و تیاچوون (یان دۆڵێك لە دۆڵەكانی دۆزەخ) بۆ ئەو نوێژگەرانەی كەوا لە نوێژەكانیاندا كەمتەرخەمن.\nئەگەر ئەمە سزای نوێژگەرانێك بێت كەوا كەمتەرخەمی دەكەن لە نوێژەكانیاندا ! ئایا دەبێت سزای ئەو كەسانە چۆن بێت كەوا هەر نوێژ ناكەن ؟!\nخوای گەورە لە قورئاندا باسی دۆزەخى یەكان دەكات كەوا كاتێك بەهەشتى یەكان پرسیاریان لێیان كرد: [مَا سَلَكَكُمْ فِي سَقَرَ] واتە: چی ئێوەی هێناوەتە ناو سەقەرەوە (ناوێكە لە ناوەكانی جەهەننەم) ؟ ئەوانیش لە وەڵامدا دەڵێن: [قَالُوا لَمْ نَكُ مِنَ الْمُصَلِّينَ ] [سورة المدثر: (42 ـ 43)]\nواتە: ئێمە لەو كەسانە نەبووین كەوا نوێژیان دەكرد..\nئەرکی خێزان بەرانبەر ئەو منداڵانەی کە نوێژ ناکەن ئایا دروستە نوێژ بۆ مردوو بكرێت مەبەستم  ئەو نوێژانەى بۆ بكەیت كە لە ژیانى دا فەوتاندبێتى تەمبەڵى كردن لە نوێژى بەیانى و چارەسەركردنى حوكمى مانه‌وه‌ى ئافره‌ت له‌گه‌ڵ مێردى نوێژنه‌كه‌ردا نوێژى به‌یانیانم ده‌چێت ئایا چى بكه‌م باشه بۆئه‌وه‌ى نوێژه‌كه‌م نه‌چێت ؟\nسەردان: ٥,١٠٩ بەش: حوکمى نوێژنەکەر\nپرسیاری دواترئایا واجبە ئافرەت لە نوێژدا پێى داپۆشێ؟پرسیاری پێشتردواى هەستانەوە لە ڕكوع دروستە دەست بخەیتە سەر سنگت؟


لە ئیستاوە برایەکی وەهاب هەلەبجەیی دەستدرێژی دەکاتە سەر هاوڵاتیان\nTuesday, 09.07.2021, 21:56\nماوه‌یه‌كه پاڤێڵ تاڵه‌بانی ده‌ستی كردووه به قسەکردن و لە رێگای راگه‌یاندنەکانی یەکێتیی و تەنانەت پارتیشەوە دەستی کردووە ریكلامکردنبۆ چاكسازی و نه‌هێشتنی دزینی نایاسایی و ده‌ستبرینی دزەکانی ناو یه‌كیتی.\nسەرچاوەیەک رایگەیاند کە دوێنێ برایه‌كی وه‌هاب هه‌له‌بجه‌یی كه چه‌كداری دژه تیرۆره به‌ناوی ( رێكار) له‌ناو چه‌قی سلێمانی دوای ئه‌وه‌ی ده‌ست ئه‌شكینیته‌وه بە سه‌ر دوو گه‌نجی سلێمانی به ئۆتۆمبیله‌كه‌ی له دۆری ئه‌ڤه‌ڵۆن، ویرای ئه‌وه‌ی سوكایه‌تیان پیده‌كات، ته‌قه‌یان لیده‌كات، ده‌شڵێت من برای وه‌ها ب هه‌له‌بجه‌یم و حساب بۆ هیچ کەس ناكه‌م.\nكاتێك پۆلیسی فریاكه‌وتن و ئاسایش ده‌چنه شوینی رووداوه‌كه، هیچ کارێک ناكه‌ن و به خه‌ڵكه‌كه ده‌لێن برۆن، ئه‌مه برای وه‌هاب هه‌ڵه‌بجه‌یییه، كه پاڤێڵ تاله‌بانی پشتیوانی ده‌كات.\nشایانی باسە وه‌هاب هه‌ڵه‌بجه‌یی سێ جار به قاچاخچیتی تلیاكه‌وه ده‌ستگیر كراوه و دواین جار ده‌بێته كیشه‌ی له‌گه‌ل مقه‌ده‌م سیروان و ته‌قه له‌یه‌كتر ده‌كه‌ن، هه‌ر سێ براكه‌ی وه‌هاب هه‌له‌بجه‌یی به ناوه‌كانی ( هیمن و رێكار و عادل) سه‌رپه‌رشتی باندی قاچاخچیتی ده‌رمان و تلیاك و چه‌ك فرۆشتن ده‌كه‌ن.\nمەسعود بارزانی، سه‌فه‌ر بێسه‌ری له فه‌رمانده‌ی فه‌رمانده‌ییی دەرکرد\nپاڤیل تاله‌بانی 30 ئه‌ندامی سه‌ركردایه‌تی كریوه‌ته‌وه


Diplomatic Magazine | یادی بە"خێر" یادی بە"ڕەخنە"\n-یارو نەیار هەردوکیان کوێرن، چونکە تەنیا دیوێکی وێنەکە ئەبینن، هەر ئەو دیوەی کە حەزیان لێیە. هەردوکیان لە هەمان وەهمدان، وەهمی ئەوەی کە نیوەی وێنەکەیان لێبووە بە هەموو.\n-ئەو سەرکردانە هەموویان ناوی گەورەن و هەر یەکەیان لە سیاقی مێژوویی خۆیدا ڕۆڵی گەورەی بینیوە. بەڵام ناوی گەورەو ڕۆڵی گەورە، ناکاتە بێ هەڵەیی، بەڵکو ڕێك ئەکاتە هەڵەی گەورەش!\n-سەرکردەکان دێن و دەڕۆن و ئێمەش هەر تەقدیسیان ئەکەین. تەقدیسیش لەمبەر جەهلێك و لەوبەر ڕقێك دروستئەکا. یەعنی سەرکردە بۆ ئێمە، تەنیا کارگەی بەرهەمهێنانی جەهل و ڕقە!\n-نە پیرۆزکردن نە شەیتاندن، نە سفر نە سەت، بەڵکو بیرکردنەوەو دیدێکی ڕەخنەیی. کێشەی سەت و سفریش هەمان کێشەیە، هەر ئەوەیە کە خاڵی دۆگمایەو بیرکردنەوەی تیانیە. جا بۆ ئەوەی پەیوەندی ئێمەو سەرکردەکان، پەیوەندییەکی دروست بێت، ئەبێ ئەوان لەو دوو ژمارەیە ڕزگارکەین، بۆئەوەی خۆمان لە دۆگماو بیرنەکردنەوە نەجاتمانبێ!\n-بۆ مام و کاك و مەلاو هەموو ڕەوانشادەکان، نە بێڕێزیی نە پەرستن. نە نەفرەتی ڕقاویانە نە ڕەحمەتی ساویلکانە. بەڵکو ڕێزێك و دە ڕەخنە. سوپاسێك و بیست گلەیی. گوڵێك و سی پرسیار.\n-ئێمە ڕۆبۆت نین و هەست و سۆز بەشێکی زیندوی ئێمەیە. هۆشیاریش ئەوەنیە کە بێ سۆزبین، هۆشیاریی ئەوەیە کە سۆز لەژێر چەتری هۆشدابێ. خۆشەویستیش کفرنیەو ئاساییە یاریزانێك هونەرمەندێك نوسەرێك سیاسییەكت خۆشبوێ. بەڵام ڕق کفرەو مەیەڵە ڕقت لەو بێت. چونکە ڕقی تۆ لەو، هیچ لەو کەمناکات، بەڵام زۆر لە ڕۆحی خۆت کەمئەکا.\nڕۆح گەورەترین نیعمەتەو ڕق کفرە بەو نیعمەتە. تەنانەت ڕق لە ستەمکاریش هەڵەیەو ئێمە بە ڕقمان لە سەدام، تەنیا سەدامەکانی ترمان دروستکرد!\n-ئێمە ئەبێ کێشەمان لەگەڵ ستەمکاریی هەبێت، نەك ڕقمان لە ستەمکاربێت. کاتێ کێشەت لەگەڵ ستەمکاریی هەیە، ئیتر ستەمکاریی ئەناسیت. بەم ناسینەش ئیتر خۆت نابی بە ستەمکار، هەروەها کەسیشت لێنابێ بە پاڵەوان هەر لەبەرئەوەی دژی ستەمکارێکە، چونکە بۆی هەیە ئەو خۆشی ستەمکارێکی تربێت.\n-ڕق پێچەوانەی خۆشەویستی نیە، ڕق پێچەوانەی ئازادییە. ئاخر ڕق دیلت ئەکاو لە ڕقدا ئیتر تۆ کوێریت و هیچ باشییەکی ئەو نابینیت. بەڵام لە خۆشەویستیدا هێشتا ئازادیت و چاوێکت هەیە بۆ بینینی هەڵەی ئەو. ئەسڵەن کراوەیی ئەو چاوە مەرجی خۆشەویستییە، بۆیە وتویانە دۆست ئەوەیە کە بتگریەنێت!\n-خۆشەویستی تەنیا ئەوکاتە ئەبێتە دیلیی، کە بیکەیت بە دیوەکەی تری ڕق. یەعنی ئەگەر میسیت وەکو جوانیی یاری خۆشبوێ، ئەوکات ڕقت لە کریستیانۆش نیەو جوانیی یارییەکەی ئەویش ئەبینیت، ئیتر خۆشەویستییەکەشت ئازادانەیە. بەڵام کاتێ خۆشەویستی میسی یەکسانکەی بە ڕق لە ڕۆناڵدۆ، ئیتر تۆ دیلیت و ئەمە خۆشەویستییەکی کۆیلانەیە.\n-یەعنی بە هاتنە ناوەوەی ڕق، ئازادی ئەڕواو کۆیلەیی دەستپێئەکا. لێرەوە خۆشەویستیش، ئیتر خۆشەویستی نیە، چونکە گرنگترین پایەی خۆی لەدەستئەدا کە ئازادییە!\n-خۆشەویستی جوانەو تۆش کێت خۆشئەوێ بوێ. بەڵام خۆشەویستی ئەو یەکسان مەکە بە ڕق لە کەس، با ئازادیی نەڕوا. بەڵام خۆشەویستی ئەو، یەکسان مەکە بە بێ هەڵەیی ئەو، با بت نەیەت. چونکە کە بت هات و ئازادی ڕۆشت، ئیتر هۆش میوان نیەو ئینسانیش بە هۆشیاریی ئینسانە، لە ناهۆشیارییدا وەحشێکی دڕندەیە. ئینسانیش لە هۆشیاریدا بەر ڕاستی ئەکەوێ، لە ناهۆشیارییدا هەر بەر ئەویتر ئەکەوێ!\n-پێموایە کاکە نەوە، حەقی خۆیمان دایە لە ستایش و فرمێسك و خەمباریی، ئیتر کاتی ڕەخنەیە. بەڵام ڕەخنە ئەوەیە کە ڕقی تیانیە. کە تیایبوو ئیتر ئەوە ڕەخنە نیەو "شتێکی ترە". ئێمەش پێش نەوشیروان، ئەبێ ڕەخنەی ئەو شتە بکەین!\n-بۆئەوەی باسەکە بێ ڕەخنە تێنەپەڕێ، بەکورتی ئەڵێم: ئەبوو موعارەزە بێت و لە ڕقی سیاسیی بدا، نەك زیاتریکاو قووڵتریکاتەوە. ئاخر ئەوەی کە پەنجا ساڵەو لە شەستەکانەوە، عەقڵی ئێمەی وەستاندوە، ڕقی سیاسییەو هەموو کیشەکانی تریش بەرهەمی ئەو وەستانەیە. هەروەها ئەبوو موعارەزە، زیاتربێ لە زاهیرەیەکی سەوتیی!\n-خۆشەویستی ڕێگای نەجاتە، بەڵام بەو مەرجەی کە خۆشەویستی یەکەم بۆ ڕاستی و چاکەبێت. لەخوار ڕاستی و چاکەوە کێت خۆشئەوێ و چیت خۆشئەوێ کەیفی خۆتە، بەڵام خۆت لە ڕاستی گێل مەکەو چاو لە خراپە دامەخە، بۆئەوەی مەرج و یاسای خۆشەویستی تێکنەچێ!\n-ئینجا کاکە نەوە یادی بە(خێر). بەڵام با لە عەقڵی خۆماندا دەسکاری شتێك بکەین و ئەو خێرە یەکسانکەین بە ڕەخنە!


په‌یامى ناوه‌ندى لاوانى خه‌باتى كوردستانى ئێران به بۆنه‌ى رۆژى زمانى زگماگى\nئه‌گه‌ر چاوێك به مێژووى ولاَتى ئێراندا بخشێنین ده‌بینین كه رِژێمه یه‌ك له دواى یه‌كه‌كانى ئێران به‌هه‌موو شێوه‌یه‌ك هه‌ولیان داوه كه زمانى فارسی زال بكه‌ن به‌سه‌ر زمانى باقى نه‌ته‌وه‌كانیترى ئێران وه‌ك ئازه‌رى و بلووچ و كورد و تورك و عه‌ره‌ب به بیانووى یه‌ك نه‌ته‌وه‌ى و یه‌ك فه‌رهه‌نگى و یه‌ك كه‌لتوور ى. بۆ چه‌سپاندنى ئه‌م بیره كۆنه‌په‌رستانه‌ى خۆیان سڵیان له هیچ كرده‌وه‌یه‌كى نامرۆڤانه نه‌كردۆته‌وه و به به‌رده‌وامى دژایه‌تى نه‌ته‌وه‌كانى دیكه‌ى ئێرانیان كردووه و له خوێندن و نوسین و فیركردن به زمانى خۆیان بێ به‌شیان كردوون . نه‌ته‌وه‌ى كوردیش یه‌كێك بووه له‌و نه‌ته‌وانه‌ى كه به‌به‌رده‌وامى بۆ داواكردنى مافه‌ره‌واكانى خۆی تێكۆشاوه و له‌م پێناوه‌شدا قوربانیه‌كى زۆرى داوه بۆیه رِژێم هه‌میشه له هه‌ولى سرِینه‌وه‌ى ناسنامه‌ى نه‌ته‌وه‌ى كوردایه و به هه‌موو شێوه‌یه‌ك نووسین و خوێندنه‌وه و فێركردن به زمانى زگماگى لێ قه‌ده‌غه كردوون\nناوه‌ندى لاوانى خه‌باتى كوردستانى ئێران دووباره پیرۆزبایى خۆیى پێشكه‌ش به سه‌رجه‌م نه‌ته‌وه‌كانى جیهان به‌گشتى و كوردستان به‌تایبه‌تى ده‌كات و هیواداره كه زیاتر له جاران گرینگى بدرێت به‌زمانى دایكى و مافى نه‌ته‌وه‌ى كورد له هه‌رچوار پارچه‌ى كوردستان مسۆگه‌ر بێت. .\nناوه‌ندى لاوانى خه‌باتى كوردستانى ئێران\n٢ى رِه‌شمه‌ى ١٣٩١\nڕێکه‌و 2013-02-20 12:30:29\nبه‌شی ( ئه‌ده‌ب و هونه‌ر )\nئیمه‌یل: [email protected]lawan.info


ئەو زەوییانەی بۆ کەسوکاری شەهیدان تەرخان دەکرێت ده‌بێت بۆ کەسوکاریان بێت بۆ مەبەستی تر بەکارنەهێندرێت | دەزگاى زارى کرمانجى\nئەو زەوییانەی بۆ کەسوکاری شەهیدان تەرخان دەکرێت ده‌بێت بۆ کەسوکاریان بێت بۆ مەبەستی تر بەکارنەهێندرێت\nله‌راگه‌یاندراوێكدا لێژنه‌ی كاروباری شه‌هیدان وقوربانیانی جینۆساید و زیندانیانی سیاسی له‌په‌رله‌مانی كوردستان رایده‌گه‌یه‌نن ، بەمەبەستی بەدواداچوون و گفتوگۆکردن لەسەر کاروچالاکیەکانی مانگی ڕابردوو و دانانی پلان بۆ کارەکانی داهاتوویان به‌سه‌رپه‌رشی سوسن محه‌مه‌د میرخان، سەرۆکی لیژنە، ژیان تاهر، جێگری سەرۆکی لیژنە و هەژان کوێستانی، بڕیاردەرو ئەندامان و راوێژكارانی لیژنەکە کۆبووه‌وه.\nراشیده‌گه‌یه‌نن ، لە کۆبوونەوەکەدا کە لەهۆڵێ لیژنە له ته‌لاری په‌رله‌مان بەڕێوەچوو و به‌ده‌قیقه‌یه‌ك وه‌ستان بۆ گیانی پاكی شه‌هیدان ده‌ستیپێكرد، ئەو کارانە تاووتوێکران کە مانگی ڕابردوو ئەندامانی لیژنەكه ئەنجامیان دابوو، هاوکات کۆمەڵێک پرسی گرنگ خرانە بەرباس، لەوانە سەردانیکردنی شاندێکی لیژنەی شەهیدان بۆ ئەنجوومەنی نوێنەرانی عێراق بۆ دروستکردنی هاوکاری و هەماهەنگی لەنێوانیان و بانگهێشتکردنی بەڕێوەبەرە گشتییەکانی سەربەوەزارەتی كاروباری شەهیدان لەسەرجەم پارێزگاکانی هەرێمی کوردستان، هەروەها جەختیش لەسەر ئەوە کرایەوە کەئەو زەوییانەی بۆ کەسوکاری شەهیدان تەرخان دەکرێت بدرێت بە کەسوکاری شەهیدان و بۆ مەبەستی تر بەکارنەهێندرێت.\nلەکۆتایشدا بڕیاریانداوه بەڕاپۆرتێک سەرۆکایەتیی پەرلەمانی کوردستان لە ناوەڕۆکی کۆبوونەوەکە ئاگادار بکه‌نه‌وه.


زیندانیانی کەرەجی ئێران بۆ پشتگیری مانگرتووانی باکور مانیان لە خواردن گرت – کوردی – RojNews.News\nزیندانیانی کەرەجی ئێران بۆ پشتگیری مانگرتووانی باکور مانیان لە خواردن گرت\n26/02/2020 - 6:56:32 pm\nپێنجشەممە, 13 أبر 2017 – 13:37\nدوو زیندانی سیاسی کورد و زیندانییەکی چەپی ئێرانی لە زیندانی ڕەجایی-شاری کەرەجی ئێران بە مەبەستی پشتگیری مانگرتن لە خواردنی زیندانیانی سیاسی کورد لە زیندانەکانی باکوری کوردستان و تورکیا مانگرتن-یان لە خواردن ڕاگەیاندووە.\nبەگوێرەی هەواڵێکی کۆمەڵەی مافی مرۆڤی کوردستان، زانیار مورادی و لوقمان مورادی، زیندانیانی سیاسی کورد و هەروەها سەعید شێرزاد، زیندانی چەپی ئێرانی دوێنێ ڕایانگەیاندووە کە لە ئەمڕۆوە دەست دەکەن مانگرتن لە خواردن بۆ پشتگیری مانگرتووانی باکوری کوردستان.\nزانیار مورادی، لوقمان مورادی و سەعید شێڕزاد ڕایانگەیاندووە:”دەوڵەتی تورکیا بەرپرسە لەبەرامبەر ژیانی زیندانیانی مانگرتوواندا”.\nهەروەها داواشیان لە ڕێکخراوە نێودەوڵەتیەکانی مافی مرۆڤ کردووە کە بە هانای ئەو زیندانیانەوە بچن بەر لەوەی گیانیان لەدەست بدەن.\nجێگای ئاماژەیە، کە ٢١٧ زیندانیانی سیاسی کورد لە ٢٤ زیندانی باکوری کوردستان و تورکیا مانیان لە خواردن گرتووە و داوای لابردنی گۆشەگیری سەر عەبدوڵا ئۆجالان، ڕێبەری پەکەکە و هەروەها کۆتاییهێنان بە پێشێلکارییەکانی مافی مرۆڤ لەناو زیندانەکاندا دەکەن.\nئەو مانگرتنە بەکۆپمەڵە، ئەمڕۆ ٥٨ ڕۆژە لە زیندانی شاکرانی ئیزمیرەوە دەستیپێکردووە و ئێستاش بە هەموو هێزییەوە بەردەوامە و ڕۆژ لەدوای رۆژ بەرفراوانتر دەبێتەوە.\nکۆنگرێسی ئەمریکا بایکۆتکردنی ئێران و ڕوسیای پەسەندکرد


له‌ته‌نیشت کوژرانی "سه‌رده‌شت عوسمان"ـه‌وه بووم Kirkuk TV\nله‌ته‌نیشت کوژرانی "سه‌رده‌شت عوسمان"ـه‌وه بووم\n12:44 - 2022-05-06\nبه‌یانییه‌ک له‌هه‌مان ئه‌و ده‌روازه‌یه‌ی کۆلێژه‌وه چوومه ژوور که که‌متر له 10 ده‌قیقه سه‌رده‌شتیان لی رفاندبوو. مقۆمقۆیه‌کم هه‌ست پێکرد، وتیان: "ئاسایش طه‌له‌به‌یه‌کی ده‌ستگیرکردووه". هێنده گوێم پێنه‌داو چوومه محازه‌ره‌وه.\nله‌و سه‌رو به‌نده‌دا بوو، خۆشه‌ویستێک کێشه‌یه‌کی تووش ببوو، ده‌مانویست یه‌کێتی قوتابیانی پارتی هاوکاریمان بکه‌ن. له‌پێش کافتریای کۆلێژ، کوڕێکی قوتابیانم دیت، ناوی (پ) ـه. ئه‌م کوڕه دوو شتی هه‌بوو یه‌که‌میان زمانزانێک باش‌و خۆی به‌خوێنه‌رێکی باشی فه‌لسه‌فه ده‌زانی، دووه‌م ئاگای له‌وردو درشتی حزبایه‌تی هه‌بوو، ئه‌ندامی یه‌کێتی قوتابیانیش بوو. پێشتر کێشه‌ی ئه‌و هاوڕێیه‌م بۆ باسکردبوو، هه‌مان رۆژی رفاندنی "سه‌رده‌شت" که چوومه لای ئه‌و کوڕه‌ی قوتابیان تا ئه‌گه‌ر بکرێت کێشه‌که‌مان بۆ چاره‌سه‌ر بکه‌ن. زۆر په‌شۆکاو بوو، وتم: "(پ) زۆر مه‌شغوڵی، من ده‌ڕۆم دوای دێمه‌وه". کاک (پ) وه‌ک ئه‌وه‌ی له‌زمانی ده‌رچوو بێت وتی: "ئه‌رێ کاکه تۆ ده‌ڵێی له‌گوێ گادا نووستووی، ئه‌م به‌یانییه کوڕێکیان له‌به‌رده‌م پرسگه‌ی ئاداب رفاندووه، مه‌شغوڵی ئه‌وه‌ین". وشه‌ی "رفاندن" خراپ رایگرتم‌و نه‌مده‌زانی چۆن لێکی بده‌مه‌وه؟ بۆ رفاندوویانه؟ ئه‌م، چییه؟ کێیه؟ چییان لێ ده‌وێت؟ چی کردووه؟\nچه‌ند رۆژێک پاشتر، هه‌واڵی کوژرانی طه‌له‌به‌یه‌کی به‌شی ئینگلیزی کۆلێژی زمانی زانکۆی سه‌ڵاحه‌دین بڵاوبووه‌وه، که سه‌ریان له‌لاشه‌ی جیاکردووه‌ته‌وه. پاش محازه‌ره بوو له‌گه‌ڵ وه‌لید عومه‌ر له‌سێبه‌ری کافتریا دانشتبووین، جه‌ماعه‌تێکی قوتابیانم دیت سه‌یاره‌یه‌کیان به‌ڕه‌سمی سه‌رده‌شت هێنایه حه‌وشه‌ی کۆلێژ. له‌ته‌ک وه‌لیددا چووین سه‌یری ره‌سمه‌که‌مان کرد تا بزانین کێیه. یه‌که‌مجار که ره‌سمه‌که‌م بینی، وتم: "وه‌لی، من ئه‌م کوڕه‌م فره دییه‌و ئاشناس".\nدوای که‌مێک له‌پرسگه‌ی کۆلێژی زمانه‌وه قه‌ره‌باڵغییه‌ک په‌یدابوو، دواتر تابووتێکیان هێنایه ژوورێ‌و ره‌سمی سه‌رده‌شتی به‌سه‌ره‌وه بوو. وه‌ک ئه‌وه‌ی له‌ڕیشه‌وه هه‌ڵمبکێشن، یه‌که‌مجار بوو به‌بینینی تابووت ئاوا تێکبچم. پێشتر جه‌سته‌ی مردوو، تابووتم زۆر دیتبوون، وه‌لێ هیچ کاتێک هێنده‌ی ئه‌م تابووته که طه‌له‌به‌یکی بێ سه‌ری تێدایه‌و هاوپۆله‌کانی خراپ په‌رێشانن‌و به‌شێک له‌خیزانه‌که‌ی تووند بۆی ده‌گرین، ئازاری نه‌دام. له‌جێی خۆم ڕاپه‌ڕیم، نه‌مده‌زانی چ بکه‌م. که هه‌ستام وامده‌زانی خۆمم که سه‌رم پێوه نییه. ئه‌وه‌ی زۆر سه‌رنجی راکێشام پاش بردنی سه‌رده‌شت بۆ به‌شی ئینگلیزی‌و پاشان بردنی بۆ گۆڕستان، ده‌نگه ده‌نگ که‌م بووه‌وه‌و قه‌ره‌باڵغی نه‌ما، دوو مامۆستای به‌شی ئینگلیزی هاتنه ناو ساحه‌که‌ی کۆلێژ. له‌سیمایاندا هه‌ستمکرد زۆر زۆر به‌گله‌یین له‌بێده‌سه‌ڵاتی خۆیان. له‌گه‌ڵ وه‌لیددا باسی مردنمان ده‌کرد، پیشتریش زۆرمان وتبوو له‌سه‌ری. له‌و کاته‌دا هاوڕێیه‌کم که هه‌ر له‌کۆلێژبوو، که هه‌تا ئێستایش ئه‌وه‌نده له‌ڕوحه‌وه ئازاری چێشتوه، هه‌تا ئێستایش حه‌ز ناکات باسی ئه‌و رۆژه بکرێت، ته‌له‌فۆنی بۆ کردم به‌گریانه‌وه وتی: " هاوار، ئه‌و کوڕه سه‌ری پێوه نه‌بوو...". وتنی ئه‌م رسته‌یه بۆ ئێمه، که یه‌که‌مجاره ئینسانێکی بێسه‌ر له‌نزیکه‌وه ببینین، به‌س بوو بۆ ئه‌وه‌ی بۆچوونه‌کانمان سه‌باره‌ت به‌ئینسان‌و دڕنده‌یی ئینسان بگۆڕدرێت. وه‌لید تۆزێک باسی قوربانی‌و جه‌لادی کرد، خراپ ترسم لێ نیشت. ترسێک که تا ئێستایش له‌روحم ده‌رنه‌چووه، ترسێک که هیچ مسۆگه‌رییه‌ک‌و دڵنیاییه‌ک له‌م وڵاته‌دا نییه. ترسێک که به‌جدی له‌مردن بترسم، مردنێک وه‌ک مردنی سه‌رده‌شت...\nتێکڕا هه‌موومان باوه‌ڕمان به‌وه هێنا، که سه‌رده‌شت هه‌رچی کردبێت نه‌ده‌بوو بکوژرایه. له‌و خۆپیشاندانه گه‌وره‌یه‌ی زانکۆی سه‌ڵاحه‌دینیشه‌وه تێگه‌یشتم، تێکڕا چ بێده‌سه‌ڵاتێکین؟ تێگه‌یشتم له‌م سه‌رده‌مه‌دا چه‌ند به‌ئاسانی رووداوه‌کان ده‌شێوێنرێن. له‌ته‌ک ئێمه‌یشدا جه‌لاده‌کانی سه‌رده‌شت قه‌ناعه‌تیان کرد، که نه‌ده‌بوو سه‌رده‌شت له‌سه‌ر هه‌ر شتێک بێت، بکوژرایه، وه‌لێ کوژراو کوژراو ده‌شکوژرێته‌وه.\nداوێکی تری نالی\nبرایم ئه‌حمه‌د و به‌ره‌و رووناكی


ئه‌فسه‌رێكی وه‌زاره‌تی پێشمه‌رگه بووە باڵیۆزی ئاشتیی نێوده‌وڵه‌تی\n2021.01.12 - 16:49\nئەفسەرێکی وەزارەتی پێشمەرگە پاش بەشداریکردنی لە پاش بەشداریکردنی لە کۆنگرەی ئاشتیی نێودەوڵەتی لە ساڵی 2020، بووە باڵیۆزی ئاشتیی نێودەوڵەتیی لە جیهان بۆ ساڵی 2021.\nلە ڕاگەیەندراوێکدا وەزارەتی پێشمەرگەی هەرێمی کوردستان (سێشەممە 12ی کانوونی دووەمی 2021) ڕایگەیاند، "ئەنجومەنی نێودەوڵەتیی ئاشتی و بەرگری لە مافەکانی مرۆڤ ئه‌فسه‌رێكی پله باڵای وه‌زاره‌تی پێشمه‌رگه وەکو باڵیۆزی نێودەوڵەتی ئاشتی دیاریکرد لەسەر ئاستی جیهان بۆ ساڵی 2021."\nئاماژەی بەوەشکردووە، "عه‌مید ساڵح مەولود گەردی، ئەفسەری هەماهەنگیە لە نێوان وەزارەتی پێشمەرگە و سەرۆکایەتی هەرێمی کوردستان و سەرۆکایەتی ئەنجومەنی وەزیران، ناوبراو به‌هۆی هه‌ڵوێستی خه‌باتگێڕییه‌وه خانه‌واده‌كه‌یان له‌لایه‌ن رژێمی به‌عسه‌وه زیندانی كرابوون، بۆیه لە ساڵی 1962 لە گرتوخانەی قشڵەی هەولێر لە دایک بووە، ساڵانێكه له ریزه‌كانی پێشمه‌رگه خزمه‌ت به گه‌ل و نیشتیمانه‌كه‌ی ده‌كات."\nبەگوێرەی راگەیەندراوەکا " عه‌مید ساڵح، پاش ئه‌وه‌ی بەشداری لە کۆنگرەی ئاشتی نێودەوڵەتی لە ساڵی 2020 کردووە و دوای پێشکەشکردنی بابەتێک دەربارەی کۆمەڵکوژی رەگەزی و ئاینی له‌و كۆنگره‌یه‌دا، بووەتە جێگەی سەرنجی ئەندامانی سەرپەرشتیاری کۆنگرەكه و دواتر وەک باڵیۆزی نێودەوڵەتیی ئاشتیی لە سەر ئاستی جیهان بۆ ساڵی 2021 دیاریکرا، ئه‌وه‌ش ده‌سكه‌وتێكی مه‌عنه‌وی و یاساییه بۆ پێشمه‌رگه‌ی كوردستان و كه‌سایه‌تی ئه‌م ئه‌فسه‌ره‌ی وه‌زاره‌تی پێشمه‌رگه."


هەواڵ – پەڕە 24 – Knwe.org\nسەرەکی » هەواڵ (پەڕە 24)\n*بۆ خانه‌واده‌ی خوالێخۆشبوو باڵێۆز كاكه دكتۆر ئه‌حمه‌د بامه‌ڕنی بۆ هه‌ردوو خوشكی ئازیزم دكتۆره نازه‌نین و نه‌رمین عوسمان له ناخی دڵمه‌وه خۆم به غه‌مبارو دڵته‌نگ ده‌زانم بۆ كۆچی دوایی باڵیۆز كاكه دكتۆر ئه‌حمه‌د بامه‌ڕنی، كه‌سایه‌تییه‌كی هه‌م ئه‌كادیمی و هه‌م شۆڕشگێڕو هه‌م باڵیۆزێكی سه‌ركه‌وتووبوو، دیپلۆماتێكی به‌ئه‌زموون بوو، دۆستێكی دێرینی مامه گیان و رۆڵه‌یه‌كی دڵسۆزی كوردو كوردستان بوو. دووباره پرسه‌و سه‌ره‌خۆشیم قبووڵ بفه‌رموون ...\n*به‌ناوی خوای به‌خشنده‌ی میهره‌بان به‌ڕێزان خانه‌واده‌و بنه‌ماڵه‌ی هه‌ڤاڵ ئه‌حمه‌د بامه‌ڕنی به‌داخ و په‌ژاره‌یه‌كی زۆره‌وه، هه‌واڵی ماڵئاوایی یه‌كجاره‌كیی تێكۆشه‌ری دێرین و دیپلۆماتكاری دیارو نوێنه‌ری یه‌كێتی له‌چه‌ند وڵاتێكی ئه‌وروپی هه‌ڤاڵ (ئه‌حمه‌د بامه‌ڕنی)م پێگه‌یشت، بۆ ئه‌و خه‌مه‌تان پرسه‌و ماته‌مینیی قوڵی خۆمتان پێده‌گه‌یه‌نم و له‌ناخه‌وه هاوبه‌شی غه‌م و په‌ژاره‌تانم. داواكارم له‌په‌روه‌ردگار ئارامی و سه‌بووریی به یه‌ك به‌یه‌كی خانه‌واده‌و بنه‌ماڵه‌كه‌تان و خزمان و دۆستانتان ببه‌خشێت، ...\nباڵیۆز د.محه‌مه‌د سابیر: د.ئه‌حمه‌د بامه‌ڕنی هه‌میشه كاری له‌سه‌ر به‌ره‌وپێشچوونی دیپلۆماسی ده‌كرد\n*به‌ڕێزان كه‌سوكارو بنه‌ماڵه‌و هه‌ڤاڵان و دۆستانی باڵیۆز د.ئه‌حمه‌د بامه‌ڕنی به‌داخ و په‌ژاره‌یه‌كی زۆره‌وه، هه‌واڵی كۆچی دوایی باڵیۆز د.ئه‌حمه‌د بامه‌ڕنی-مان پێگه‌یشت. له‌ده‌ستدانی د.ئه‌حمه‌د بامه‌ڕنی، زیانێكی گه‌وره‌یه بۆ بواری دیپلۆماسیی گه‌له‌كه‌مان، چونكه د.بامه‌ڕنی یه‌كێكبوو له‌و دیپلۆماتكاره سه‌ركه‌وتووانه‌ی كه هه‌میشه كاری له‌سه‌ر پته‌وكردنی په‌یوه‌ندییه‌كان و په‌ره‌پێدان و به‌ره‌وپێشچوونی بواری دیپلۆماسی ده‌كرد، ئه‌مه‌ش له‌و روانگه‌یه‌وه سه‌رچاوه‌ی گرتبوو كه به‌ته‌واوی دركی به‌گرنگیدان به‌بواری خه‌باتی دیپلۆماسی ...\nخوشکی بەڕێزم نازەنین خان بەڕێزان خانەوادەی هەڤاڵ ئەحمەد بامەڕنی هەواڵی کۆچی دوای براوهاوڕێی دێرین وئازیزم کاکە ئەحمەد بامەڕنی لەناخەوە هەژاندمی و زۆر دڵگران وخەمباری کردم خۆم بەهاوبەشی خەمتان ئەزانم لەیەزدان داواکارم ڕۆحی کاکە ئەحمەدی براو هاوڕێم بەبەهەشتی بەرین شادبکات وسەبوری وئارامیش بە ئێوەو خانەوادە تێکۆشەرەکەتان ببەخشێت .هەڤاڵ ئەحمەد بامەڕنی یەکێکە لەبراوهاوڕێ دێرینەکانمەو یەکێکە لەپێشمەرگەدیاروناسراوەکانی یەکێتی ومێژوویەکی پڕسەروەری بۆخۆی خانەوادەکەی ویەکێتیش ...\nبافڵ تاڵه‌بانی: له‌گه‌ڵ به‌غدا ده‌ستوور ده‌كه‌ینه بنه‌ما\n22/08/2020\tمانشێت, هەواڵ\nبافڵ تاڵه‌بانی ھاوسه‌رۆكی یه‌كێتیی نیشتمانیی كوردستان، له‌باره‌گای مه‌كته‌بی سیاسی له‌سلێمانی له‌گه‌ڵ مه‌كته‌بی په‌یوه‌ندییه‌كانی یه‌كێتی كۆبووه‌وه له‌كۆبوونه‌وه‌دا ، د.سۆران جه‌مال تاھیر لێپرسراوی مه‌كته‌بی په‌یوه‌ندییه‌كان ، له‌راپۆرتێكدا به‌رچاوڕوونی دا له‌باره‌ی شێوازو میكانیزمی نوێی كاركردنیان و رایگه‌یاند یه‌كێتی ، یه‌كێتییه‌كی نوێیه‌و له‌گه‌ڵ ھه‌موولایه‌نه ھه‌رێمی و ئیقلیمی و جیھانییه‌كان په‌یوه‌ندییه‌كانی پێشده‌خات ئه‌مه‌ش له‌پێناو به‌ھێزی پێگه‌ی ھه‌رێم و به‌رژه‌وه‌ندییه‌باڵاكانی گه‌له‌كه‌مان ته‌ئكیدیشی له‌به‌رده‌وامی و فراوانتركردنی په‌یوه‌ندییه‌كان ...\nكۆسرەت ڕەسول هاوخەمی بۆ كۆچی دوایی باڵیۆز ئەحمەد بامەڕنی دەردەبڕێ\nبەڕێزان خانەوادەو كەسوكاری باڵیۆز ئەحمەد بامەڕنی بە خەمێكی قووڵەوە هەواڵی كۆچی دوایی سیاسەتمەدارو دیبلۆماتكارو تێكۆشەری دێرینی یەكێتی نیشتمانی كوردستان هەڤاڵ ئەحمەد بامەڕنیم بیست. هەڤاڵ ئەحمەد بامەڕنی لە تەمەنی پڕ كۆشش و خەباتی خۆیدا، لە وڵاتانی ئەوروپا وەك تێكۆشەرێكی كوردو نیشتمانپەروەرێكی خۆنەویست خەباتی دەكرد بۆ دۆزی ڕەوای گەلەكەمان و هەموو هەوڵەكانی بەئاراستەی دۆزینەوەی پشتیوانی زیاتر بوو بۆ گەلەكەمان و یەكێتی ...\nپرسەنامەی قوباد تاڵەبانی بۆ کۆچی دوایی تێکۆشەر ئەحمەد بامەڕنی\nبەڕێزان خێزان و بنەماڵەی هەڤاڵ ئەحمەد بامەڕنی هەواڵی كۆچی دوایی ھەڤاڵ ئەحمەد بامەڕنی، تێکۆشەری دێرین و دیبلۆمات و نوێنەری یەکێتی لە چەند وڵاتێکی ئەوروپی لە دڵەوە خەمبار و نیگەرانی کردم. هەڤاڵ بامەڕنی، جگه لە خزمەتی یەکێتی، وەک باڵێۆزی عێراق لە سوید و ئیتاڵیا جێگە پەنجەی دیارە و ناوێکی ناسراوە، لەچەندین کۆبوونەوەی سۆسیالیست ئینتەرناسیونال و کۆڕبەندی تایبەت بە مەسەلەی کورد، نوێنەرایەتی ...\nپرسەنامەی سەرۆکایەتی یەکێتیی نیشتمانیی کوردستان بۆ کۆچی دوایی باڵێۆز ئەحمەد ئەحمەد بامەڕنی\nپرسەنامەی سەرۆکایەتی یەکێتیی نیشتمانیی کوردستان بۆ کۆچی دوایی باڵێۆز ئەحمەد ئەحمەد بامەڕنی بە داخ و پەژارەیەکی زۆرەوە بەڵای نەگریسی کۆرۆنا تێکۆشەر و پێشمەرگەی دێرین و دیبلۆماتی دیار دکتۆر ئەحمەد بامەڕنی لێستاندین. بالێۆزی عیراق و گەلەکەمان و یەکێتی ھەڤاڵ ئەحمەد بامەڕنی دیبلۆماتێکی لێھاتووی بزووتنەوەی رزگاریخوازی گەلەکەمان بوو، رۆڵی بەرچاوی ھەبوو لە پەیوەندی دیبلۆماتی یەکێیی بە وڵاتانی دیموکراتی ئەوروپا و سۆشیال ئینتەرناسیونال، ...\nباڵیۆز ئەحمەد بامەڕنی کۆچی دوایی کرد\n21/08/2020\tمانشێت, هەواڵ\nھەڤاڵ و باڵیۆز ئەحمەد بامەڕنی تێکۆشەری دێرینی یەکێتیی نیشتمانیی کوردستان بوو، دیپلۆمات و پێشمەرگە و نوێنەری یەکێتی لە چەند وڵاتێکی ئەوروپی و پاشان باڵێۆزی عیراق لە سوید و ئیتالیا لە چەندین کۆنگرە و کۆبوونەوەی سۆسیالیست ئینتەرناسیونال و چەندین کۆڕبەندی تایبەت بە مەسەلەی کورد نوێنەرایەتی یەکێتی و سەرۆک مام جەلالی کردووە بەداخەوە بە نەخۆشی کۆرۆنا کۆچی دوایی کرد. 576 جار بینراوە\nلاپەرە 24 لە 445« سەرەتا...1020«2223242526\t»\t304050...کۆتا »


Kirkuk 140: محافظ كركوك يلتقي نائب مساعد وزيرة الخارجية بمكتب الديمقراطية وحقوق الإنسان والعمل --- پارێزگاری كه‌ركوك له‌گه‌ڵ جێگری یاریده‌ده‌ری وه‌زیری ده‌ره‌وه‌ی ئه‌مریكادا كۆده‌بێته‌وه\nمحافظ كركوك يلتقي نائب مساعد وزيرة الخارجية بمكتب الديمقراطية وحقوق الإنسان والعمل --- پارێزگاری كه‌ركوك له‌گه‌ڵ جێگری یاریده‌ده‌ری وه‌زیری ده‌ره‌وه‌ی ئه‌مریكادا كۆده‌بێته‌وه\nمحافظ كركوك يلتقي نائب مساعد وزيرة الخارجية بمكتب الديمقراطية وحقوق الإنسان والعمل\nالتقى الدكتور نجم الدين كريم محافظ كركوك اليوم الثلاثاء 2015/11/10 مع السيدة (دافنا راند) نائب مساعد وزيرة الخارجية بمكتب الديمقراطية وحقوق الإنسان والعمل.\nاللقاء جاءت ضمن سلسلة اللقاءات التي يقوم بها محافظ كركوك خلال زيارته للولايات المتحدة الامريكية.\nوقدم محافظ كركوك عرضا لتطورات المشهد السياسي والامني والتحديات التي تواجه كركوك خاصة في مجال الوضع الاقتصادي والتماسك الذي يتحلى بها اهالي كركوك رغم التحدي الاقتصادي وليقدموا صورة رائعة للعيش المشترك ومساندة القوات الامنية واغاثة ضيوفهم من النازحين.\nپارێزگاری كه‌ركوك له‌گه‌ڵ جێگری یاریده‌ده‌ری وه‌زیری ده‌ره‌وه‌ی ئه‌مریكادا كۆده‌بێته‌وه\nدكتۆر نه‌جمه‌دین كه‌ریم پارێزگاری كه‌ركوك به‌رده‌وامه له دیداره‌كانی له میانه‌ی سه‌ردانه‌كه‌ی بۆ وڵاته یه‌كگرتووه‌كانی ئه‌مریكا.\nهه‌ر له‌و میانه‌یه‌دا ئه‌مڕۆ سێشه‌ممه 2015/11/10 پارێزگاری كه‌ركوك له‌گه‌ڵ خاتوو (دافنا ڕاند)دا جێگری یاریده‌ده‌ری وه‌زیری ده‌ره‌وه‌ی ئه‌مریكا له نوسینگه‌ی دیموكراتی‌و كارو مافی مرۆڤ دا كۆبوه‌وه.\nله دیداره‌كه‌دا پارێزگاری كه‌ركوك پوخته‌یه‌كی باس كرد سه‌باره‌ت بارودۆخی سیاسی‌و ئه‌منی‌و ئه‌و كۆسپانه‌ی هاتونه‌ته به‌رده‌م شاری كه‌ركوك به تایبه‌تی له بواری ئابوریدا‌و یه‌كڕیزی پێكهاته‌كانی شاره‌كه سه‌ره‌ڕای ئه‌و دۆخه هه‌ستیاره‌ی ئابوری‌و توانیویانه نمونه‌یه‌كی جوان وێنا بكه‌ن له پێكه‌وه ژیان‌و پشتیوانی كردنی هێزه ئه‌منییه‌كان‌و به‌هاناچوونی ئاواره‌كانه‌وه كه میواندارییان كردون.\nمرسلة بواسطة kerkuk140 في 1:04 ص


گۆڵە تیرۆرکراوەکەی مێسی سیستەمی ڤیدیۆ دەخاتە لیگای ئیسپانیا\nBy کارۆخ ڕواندزی on 2017/11/28 تۆپ, چاوی یاریگا, گۆشه‌کانی یاریگا\nهەڵەی ناوبژیوانان بەشێکە لە یاری تۆپی پێ، ئەوە لای هەمووان ڕوون و ئاشکرایە بەڵام گەر هەڵەکان بەشێوەیەکی زەق و باوەڕپێنەکراو بن، وەکو هەڵەی ڕەتکردنەوەی ئەو گۆڵەی مێسی بەرانبەر ڤالنەسیا کردی کە بە بڕیارێکی ناوبژیوانی یاریدەدەر تیرۆر کرا، ئەوە کێشەیەکی گەورەیە.\nبەڵێ جارێکی دیکە لیگای ئیسپانیا ئابڕووچوونێکی دیکەی لە سەر ئاستی ناوبژیوانان بە خۆیەوە بینی، بەڵام ئەم جارە ئەو ئابڕووچوونە هەرایەکی زیاتری لەوانەی پێشووتر نایەوە، لەبەر ئەوەی یارییەکە کاریگەر بوو، هەروەها لەبەر ئەوەی ئەو یاریزانەی گۆڵەکەی لێ تیرۆر کرا(مێسی ) بوو کە یەکێکە لە باشترین یاریزانانی جیهان و ئەفسانەی تۆپی پێ یە و هەموو جیهان سەیری یارییەکانی دەکات، کێشەکەش لەوەدا بوو کە ئەو لێدانەی مێسی ئاڕاستەی گۆڵی کرد وەکو جۆردی ئەلبای بەرگریکاری بارسا دەڵێت ئەو لە نزیک ناوەڕاستی یاریگا بینی کە تۆپەکە لە هێڵی گۆڵ پەڕیوەتەوە! ئەی باشە ناوبژیوان و یاریدەدەرەکەی چۆن نەیانبینی کە تۆپەکە نەک بە هەموو دەورو بەری بەڵکو نیو مەتر لە هیڵی گۆڵ تێپەڕی کردبوو، ئەوە هەڵەیەکی زەقی ناوبژیوان بوو، هەرچەندە بەهۆی هەڵەی دیکەش زوڵم لە ڤالەنسایش لەو یارییە کرا بەڵام بەم شێوەیە ڕوون نەبوو.\nلێرەدا مەبەستی من داکۆکی کردن نییە لە بارسێلۆنا کە هەر ئەو یانەیەش لە لیگای ئەمساڵ سوودی لە هەڵەیەکی زەقی دیکەی ناوبژیوانێکی دیکە لە بەرانبەر مەلەگە وەرگرت و گۆڵیکی نادروستی بۆ هەژمار کرا، کاتێک دیلیڤیۆ لە تۆپێکی لۆکاس دینی گۆڵێکی نا دروستی تۆمار کرد، هەروەها یانەکانی دیکەش وەک ڕیاڵ مەدرید وەک نموونە وەردەگرین لەسەر هەڵەکانی ناوبژیوانان، کە زۆر جار سوودمەند بووە هەندێک جاریش زیانی بەهۆی بڕیارەکانی ناوبژیوان زیانی گەورەی بەرکەوتوە.\nلێرەدا پرسیارێک دێتە ئاراوە، بۆچی سیستەمی ڤیدیۆ لە لیگای ئیسپانیا لە قۆناغی دووەمی لیگادا پەسند ناکرێت، وەکو لە هەندێک خولی دیکە کە هەر لە سەرەتای ئەم وەرزە پەیڕوەی کراوە، ئەو کات دادپەروەری بەرقەرار دەبێت، بە تایبەتی گەر بزانین کە ڕێژەی هەڵەی ناوبژیوانانی خولی ئیسپانی ماویەکە زۆر لە زیادبووندایە هەندێ لە هەڵەکانیش مایەی گاڵتەجاڕی و سەرسوڕمانن، بەڕای من دەکرێت هیچ نا تەنها بۆ حاڵەتە گوماناوییەکانی وەک ئەوەی لە یاری ڤالەنسیا ڕوویدا یان لە هەندێک حاڵەتی دیکەی قورس ئەو تەکنەلۆژیایە بەکار بێت، پێم وایە ئەو گۆڵە تیرۆرکراوەی مێسی بەرانبەر ڤالەنسیا پەلەی زیاتر لە بەکارهێنانی ئەو سیستەمە لە لیگای ئیسپانیا دەکات و ڕەنگە هۆکارێک بێت بۆ ئەوەی بە فەرمی هەر لەم وەرزەوە لە بری وەرزی داهاتوو بە باوەڕ و متمانەوە سیستەمی ڤیدیۆ لە خولی ئیسپانی بەکاربهێنرێت.\nfacebook- karox rwandzi


ئێران: ده‌توانین به‌هۆی چه‌كە شاراوه‌كانمان كه‌شتییه جه‌نگییه‌كانی ئه‌مه‌ریكا نقوم بكەین\n2019-05-25 [08:58 AM]\nراوێژكارێكی فه‌رمانده‌یی سه‌ربازیی ئێران هه‌ڕه‌شه لە ئەمەریكا ده‌كات و ده‌ڵێت: "ئێران په‌نا بۆ مووشه‌ك و چه‌كه شاراوه‌كانی ده‌بات بۆ ئه‌وه‌ی فڕۆكه‌هه‌ڵگر و تێكشكێنه‌ره‌كانی ئه‌مه‌ریكا له ئاوه‌كانی كه‌نداو نقوم بكات".\nئه‌مڕۆ شه‌ممه 25/ئایار، جه‌نه‌راڵ مورته‌زا قوربانی، بە ئاژانسی هه‌واڵی میزانی ئێرانی راگەیاند "ئێران ده‌توانێت به‌هۆی مووشه‌ك و چه‌كی شاراوه كه‌شتییه جه‌نگییه‌كانی ئه‌مه‌ریكا لە ئاوه‌كانی كه‌نداو نقوم بكات".\nراوێژكاره سه‌ربازییه‌كه‌ی ئێران دەشڵێت: "ئه‌مه‌ریكا بڕیاریداوه دوو كه‌شتی جه‌نگی بنێرێته ناوچه‌كه، ئه‌گه‌ر ئه‌و گێلێتییه بكه‌ن، به كه‌شتی و فڕۆكه و سه‌رنشین و ستافه‌كانیانه‌وه له قوڵایی ده‌ریادا نقومیان ده‌كه‌ین و چه‌كه شاره‌وه‌كانمان بۆ ئه‌و مه‌به‌سته به‌كارده‌هێنین".\nئەو گوتیشی: "ئه‌مه‌ریكا له مووشه‌كه زیره‌كه‌كانمان نیگه‌رانه كه له توانایدایه فڕۆكه‌هه‌ڵگره‌كانیان بپێكن، ناشتوانن به جه‌نگ بمانترسێنن چونكه ئێمه ئاماده‌ی هه‌موو بارودۆخێكین.\nقوربانی جەختیشی لەوە كردەوە، ئه‌گه‌ر رێگه له هه‌نارده‌كردنی نه‌وتی ئێرانیش بگرن، هیچ واتایه‌ك بۆ ئارامی و ئاسایشی گه‌رووی هورمز نامێنێته‌وه".


كاربه‌ده‌سـتێـكی ئه‌مریكی ده‌ڵێت گه‌وره دیـپلۆماتێـكی وڵاته‌كه‌ی به‌شـداری وتووێژه‌كان له‌گه‌ڵ ئێراندا ده‌كات\nی مانگی حه‌وت ١٦, ٢٠٠٨\nگه‌وره كاربه‌ده‌سـتێـكی ئه‌مریكی ده‌ڵێت وڵاته یه‌كگرتووه‌كانی ئه‌مریكا گه‌وره دیپـلۆماتێـك ده‌نرێت بۆ به‌شـداریكردن له وتووێـژه‌كاندا له‌گه‌ڵ ئێراندا كه سه‌باره‌ت به به‌رنامه ناوه‌كیـیه‌كه‌ی ئێرانه و ڕۆژی شه‌ممه‌ش ده‌كرێت.\nئه‌و كاربه‌ده‌سـته ئه‌مریكیـیه به‌و مه‌رجه‌ی ناوی نه‌هێنرێت به میدیای ئه‌مریكی گوتووه ولیه‌م بێرنز یارده‌دری وه‌زیری ده‌ره‌وه‌ی ئه‌مریكا به‌شـداری له‌و كۆبوونه‌وه‌یه‌دا ده‌كات له‌گه‌ڵ سه‌عید جه‌لیلی گه‌وره وتووێـژكه‌ری ناوه‌كی ئێران و خافێر سـۆلانا به‌ڕێوه‌به‌ری سـیاسیه‌تی ده‌ره‌وه‌یی یه‌كێتی ئه‌وروپا.\nله‌و كۆبوونه‌وه‌یه‌دا سه‌نگی ده‌خرێته سه‌ر كارتێـكردن له‌سه‌ر ئێران تا ده‌سـتبه‌رداری جموجۆڵه ناوه‌كیـیه‌كه‌ی بێت كه ئه‌مریكا و هاوپه‌یمانه ڕۆژئاوایـیه‌كانی ده‌ڵێن بۆ مه‌به‌سـتی دروسـتكردنی چه‌كی ناوه‌كیـیه.\nئه‌م به‌شـداریـیه‌ی ولیه‌م بێرنز وه‌رچه‌رخانێـك ده‌بێت له سـیاسه‌تی وڵاته یه‌كگرتووه‌كانی ئه‌مریكادا.\nده‌قی هه‌واڵه‌كه 141KB